Ένα γράμμα στον Pep – Cult24\nΓιώργος Βαρούχας Δημοσιευτηκε στις 2018-04-12\nΓεια σου και χαρά σου Πεπ,\nΌσοι με γνωρίζουν και με θυμούνται ξέρουν ότι μ’αρέσει να γράφω γράμματα. Είσαι ο πέμπτος λοιπόν στον οποίο στέλνω γράμμα και σε καμία περίπτωση ο τελευταίος, χρονικά και ταξικά. Αφορμή στάθηκε ο αποκλεισμός σου από την ομάδα που υποστηρίζω, την Λίβερπουλ. Αλλά εδώ και καιρό σκεφτόμουν να γράψω κάτι για σένα, είτε μια απλή γνώμη σε ένα ομαδικό άρθρο είτε ένα απρόσωπο άρθρο στο οποίο δεν θα τοποθετούσα καμία προσωπική άποψη και θα μιλούσα με γεγονότα.\nΚατ’αρχάς συγχαρητήρια για το πρωτάθλημα που κατέκτησες από τον Δεκέμβριο. Απίστευτο. Με μπαλάρα και υπερηχητικό ποδόσφαιρο. Γνώριμα χαρακτηριστικά σου δηλαδή, αλλά το κυριότερο είναι ότι έμαθες από τα λάθη της πρώτης χρονιάς, όταν πήγες με υπεροψία και με στυλάκι “ήρθα να σας μάθω πως να παίζετε μπάλα, πως ο τερματοφύλακας κάνει παιχνίδι από πίσω”. Έφαγες τις απαραίτητες σφαλιάρες σου (και στο Τσάμπιονς Λιγκ από την σπουδαία περσινή Μονακό του Ζαρντίμ) και τις διόρθωσες υποδειγματικά στην δεύτερη χρονιά. Μετά όλα πήραν τον δρόμο τους, αξιοποιώντας φανταστικά τους Ντε Μπρούινε, Σανέ, Φερναντίνιο, παίζοντας με 3-4 επιθετικογενείς μέσους, έχοντας και σταθερές αξίες τον σπουδαίο Σίλβα και τον πάντα συνεπή παικταρά (αλλά τρομακτικά λίγο στην Εθνική) Αγουέρο.\nΠάμε ξανά στα προχθεσινά. Θα σου πω την αλήθεια, το ματς δεν το είδα. Είναι μια θυσία που έπρεπε να πάρω ώστε να βιοποριστώ, να μην μπορώ να δω μπάλα τα υπέροχα βράδια του Απρίλη. Οπότε καταλαβαίνεις να είμαι με το κινητό όσο μπορώ και να βλέπω τον διάλογο με τους υπόλοιπους άσχετους του Cult24 να έχει πάρει φωτιά. Μονότερμα η Σίτυ, χάλια η Λίβερπουλ κλπ. Δεν είδα ούτε τα γκολ, ούτε το γκολ που σου ακύρωσαν. Ναι παίζει να αδικήθηκες, αλλά η πρόκριση χάθηκε στον πρώτο αγώνα. Ο Κλοπ σε φάπωσε άλλη μια φορά, έχοντας πάρει τον αέρα σου, παίζοντας μπαλάρα στην μπαλάρα σου. Έμαθε από την αφέλειά του στον πρώτο αγώνα του φέτος όπου τον διέσυρες με πεντάρα και κατάλαβε πως θα σε αντιμετωπίσει. Δεν το λέω επειδή είμαι φίλος της Λίβερπουλ αλλά την θεωρώ φαβορί για την κατάκτηση από τότε που προκρίθηκε και κληρώθηκε με την Πόρτο. Είναι η καλύτερη ομάδα; Όχι, ούτε καν, η δική σου ομάδα είναι σκαλιά ανώτερη. Αλλά έχει την καλύτερη επίθεση της Ευρώπης (βάση φόρμας), τον σεληνιασμένο Σαλάχ, μια σπουδαία κληρονομιά, ένα φανταστικό κοινό και μια υπέροχη αφέλεια που χρειάζεται στην κορυφαία διασυλλογική διοργάνωση. Οπότε παρά τα εκατομμύρια που έχεις δώσει, λογικό να αποκλειστείς. Πάμε λίγο πίσω…\nΣτην Μπαρτσελόνα παρέταξες μια από τις 3 καλύτερες ομάδες που έχουν εμφανιστεί στα γήπεδα. Ήταν εύκολο; Καθόλου για μένα. Όταν έχεις το ρομπότ Τσάβι, τον μετρονόμο Μπουσκέτς, τον θαυμάσιο Ινιέστα, τον Μέσι, τον Πουγιόλ να φυλάει τα νώτα και τον Ντάνι Άλβες, πρέπει να πάρεις το μέγιστο. Ναι ο Μέσι, κάνει την ζωή ευκολότερη όλων. Και συ έχεις θεωρήσει ως φαβορί κατάκτησης όποια ομάδα έχει τον Μέσι. Μόνο που αυτή η εβδομάδα σας έριξε μια τρομερή σφαλιάρα και τους δύο. Η ψυχολογική και νοητική φθορά που προκαλεί ένας από τους πιο απαιτητικούς πάγκους του κόσμου σε κάνει να πάρεις ένα διάλειμμα ενός χρόνου.\nΕπόμενη στάση το Μόναχο. Δύσκολο έργο, μετά από τρεμπλ. Δεν το περίμενες γιατί σε ανακοίνωσαν μήνες πριν. Τα αλλάζεις όλα ή παίζεις με αυτόματο πιλότο; Ανταγωνισμός ιδιαίτερος δεν υπάρχει στην Γερμανία, οπότε όντας και Πεπ, ευκαιρία για ποζεριλίκια και νέα κόλπα. Ο κόσμος της Μπάγερν θέλει να βλέπει μπάλα και του το δίνεις. Η νοοτροπία σου ασφαλώς και δεν ταίριαζε στο Μόναχο και ποτέ δεν κατάφερες να κάνεις τον κόσμο να σε θεωρήσει δικό του. Δεν ήθελες, ήθελες να φύγεις έτσι και αλλιώς μετά από 3 χρόνια. Δεν είμαι οπαδός της Μπάγερν αλλά θεωρώ ότι η μεγαλύτερη αποτυχία σου είναι ότι αποκλείστηκες 3 συνεχόμενες χρονιές από συμπατριώτες σου. Με την Ρεάλ έκανες κάτι αλλαγές την παραμονή της βραδιάς (πόσα άρθρα γράφτηκαν γι’αυτή την απόφαση της τελευταίας στιγμής), έπαιξες με τους αμυντικούς κάπου στο κέντρο και οι εκπληκτικές αντεπιθέσεις του Αντσελότι έφεραν το 0-4. Με την Μπάρτσα δεν υπήρχε Μπάγερν και δεν έφερες καμία αντίσταση. Αλλά με την Ατλέτικο το μεγαλύτερο λάθος σου ήταν ότι δεν προετοίμασες τους παίκτες σου καθόλου. Ότι παίζουν με τσαμπουκά και με μαρκαρίσματα που πάντα φλερτάρουν με κίτρινη κάρτα. Οι παίκτες σου χάθηκαν. Στον επαναληπτικό άλλαζες εντυπωσιακά τα συστήματα, το 4-4-2 γίνονταν 1-3-7, 4-3-3, 3-5-2, 4-1-5 δεν ξέρω και γω τι σκατά και έμοιαζε η Μπάγερν να έχει πάντα έναν παίκτη παραπάνω. Ο Σιμεόνε υποκλίθηκε λέγοντας ότι η Μπάγερν σου ήταν η καλύτερη ομάδα που είχε αντιμετωπίσει αλλά σημασία είχε ότι απέτυχες. Για το τραγικό λάθος να ανακοινώσεις τον Ιανούριο ότι φεύγεις το καλοκαίρι για την Σίτυ δεν το συζητώ καν. Είπαμε, δεν άνηκες ποτέ στο Μόναχο. Η παρουσία σου εκεί θεωρείται αμφιλεγόμενη, αλλά εγώ θα χρησιμοποιούσα τον όρο “διεκπεραιωτική”. Να προχωρήσεις στην κατάκτηση της κούπας δεν είναι εύκολο, αλλά ο κόσμος και η διοίκηση γι’αυτό σε προσέλαβε.\nΚαι πάμε στο σήμερα, έχοντας ξοδέψει περισσότερα εκατομμύρια από την χώρα της Βοσνίας για την άμυνα. Πως δημιουργήθηκε αυτός ο γαμημένος πληθωρισμός κανείς δεν ξέρει αλλά δεν έχει σημασία. Θα παρακολουθεί όλη η υφήλιος τα επόμενα βήματά σου. Θα κάτσεις άλλον ένα χρόνο στην Σίτυ; Λογικά ναι, γιατί λες μετά τα 3 χρόνια χάνεται η αύρα του προπονητή να εμπνέει τους παίκτες. Μετά για καμιά Παρί σε βλέπω, αν και σε κάποια φάση είχες πει ότι η Σίτυ ίσως είναι το τελευταίο σου βήμα. Άλλοι λέγανε ότι θα ανανεώσεις. Θα δούμε. Αν φύγεις δύο επιλογές υπάρχουν, Παρί ή Ιταλία.\nΤο πρότζεκτ της Σίτυ είναι ενδιαφέρον, να δημιουργήσει σιγά σιγά μια ιστορία, μην έχοντας την παραμικρή μέχρι στιγμής πλην των πρόσφατων πρωταθλημάτων. Μπορείς άνετα να το κάνεις και έχεις όλες τις ικανότητες (και τα λεφτά).\nΑλλά ρε Πεπ, ξέρεις τι νομίζω για σένα; Εγώ ο άσχετος που μάλλον ούτε Μουντιάλ θα μπορώ να βλέπω (πόνος). Ότι είσαι ένας ικανότατος προπονητής που ξέρεις να αξιοποιείς φανταστικά τους παίκτες σου, να τους βελτιώνεις. Το δε ποδόσφαιρο που παίζεις, υπέροχο. Θέλει τρομερή προσήλωση και εξυπνάδα να εξουθενώνεις τον αντίπαλο σε κάθε αγώνα αλλά…Αλλά δεν κοιτάς ποτέ την ουσία. Και εκεί τρως τις σφαλιάρες σου. Ενδιαφέρεσαι να κάνεις πρώτα τα ποζεριλίκια σου με τον τερματοφύλακα να δημιουργεί παιχνίδι, με το σύστημα να αλλάζει σε έναν αγώνα 5-6 φορές. Ενδιαφέρεσαι φαίνεται να συζητάει ο κόσμος για σένα περισσότερο από την ομάδα σου. Οι σκληρές προπονήσεις επίσης συνήθως εξαντλούν τους παίκτες σου στο δεύτερο μισό της χρονιάς. Δεν διστάζεις να κάψεις παίκτες που έχουν δώσει τα πάντα (Ετό) είτε έχουν ένα λαμπρό μέλλον και εσύ δεν τους γούσταρες ποτέ γιατί δεν ήταν επιλογές σου (Γκέτσε). Θες να επιβληθείς και να βάλεις τον εαυτό σου πάνω από τον σύλλογο και δεν σε νοιάζουν οι επιπτώσεις (περίπτωση με το ιατρικό επιτελείο της Μπάγερν).\nΌλοι θα θέλαμε να σε δούμε σε μια ομάδα που δεν έχει τα μπάτζετ και την (οικονομική) κυριαρχία των προηγούμενων και νυν ομάδων σου. Από την άλλη, το έχεις κερδίσει εσύ αυτό. Αρκετοί σε θεωρούν τσαρλατάνο αλλά διαφωνώ. Ξαναλέω το πρόβλημά σου είναι η προτεραιότητα στο ποζεριλίκι και το υπερηχητικό ποδόσφαιρο με τις σύγχρονες μεθόδους. Να προσπαθείς να βάλεις το DNA σου μέσα στην ομάδα και να την κάνεις “ομάδα του Πεπ”. Αυτό για τον απλό ποδοσφαιρόφιλο δεν είναι θέμα γιατί θα δει μπαλάρα. Για τον οπαδό που περιμένει πολλά από εσένα και τα εκατομμύριά σου είναι μεγάλο θέμα. Και για τις διοικήσεις.\nΑναμένω τα επόμενα βήματά σου Πεπ. Τις ξεροκεφαλιές σου με την υπεροψία που σε διακατείχε την πρώτη χρονιά στην Αγγλία σχεδόν την άφησες. Είσαι έτοιμος να αφήσεις όμως τον εαυτό σου; Αν το περάσεις αυτό θα είσαι έτοιμος να φύγεις από την ζώνη ασφάλειάς στο μέλλον και να δοκιμάσεις κάτι καινούργιο;\nΣε αφήνω τώρα γιατί θα πρέπει να μαγειρέψω και να προετοιμαστώ για τον βιοπορισμό.\nΈνας που δεν μπορεί να δει μπάλα μεσοβδόμαδα.\nΥ.Γ. Πριν το στείλω είδα αυτό. Δηλώσεις σου.\nΧρειαζόμαστε top ποδοσφαιριστές για να είμαστε ανταγωνιστικοί σε αυτό το επίπεδο και οι top παίκτες κοστίζουν στις μέρες μας πολλά λεφτά. Ακόμα και στην Μπαρτσελόνα ή στην Μπάγερν Μονάχου δεν θα είχα καταφέρει τίποτα χωρίς τους ποδοσφαιριστές που είχα στη διάθεσή μου. Αν δεν ξοδέψουμε χρήματα θα πρέπει να κυνηγήσουμε θαύματα και εγώ δεν είμαι ο ικανός να φέρω εις πέρας ένα τέτοιο έργο.\nΑστήρ Νεοχωρίου: "Οσκαρικό" video για ανανεώσεις παιχτών.\nΚαλή επιτυχία σε κάθε προπονητή με αυτή την ενδεκάδα\nΓιώργος Βαρούχας 2020-07-30\nTο οδοιπορικό της Juventus\nCult24 κοινό vs Κώστας Χαλκιάς\nΠοδόσφαιρο στον Όλυμπο\nΚίλυ Γκονζάλες, ο άνθρωπος που απέρριψε τη Ρεάλ\nBBC: Αυτοψία στον Μεγάλο Περίπατο


7 tipsγια να καταφέρεις να ταξιδέψεις στις θέσεις VIP χωρίς να την πληρώσεις! - Activeman\nΟι θέσεις των VIP ή αλλιώς Businessσε κάποιες από τις μεγάλες αεροπορικές εταιρίες του κόσμου είναι απίθανες και σίγουρα θα είσαι ένας από εκείνους που θα ήθελαν να ταξιδέψουν με μια από αυτές τις θέσεις για κάποιον προορισμό.\nΑν είσαι από εκείνους που έχουν λεφτά τον δρόμο σίγουρα θα τον ξέρεις. Αν όμως δεν έχεις υπάρχουν μερικές πιθανότητες να βρεθείς σε μια τέτοια θέση με ελάχιστα ή καθόλου χρήματα.\nΣτα άνετα και πολύ μεγάλα καθίσματα αυτών των θέσεων ο κάθε επιβάτης έχει το προσωπικό του τηλέφωνο, τηλεόραση και υποδοχή για pc αλλά και υπέροχα φαγητά. H πολυτέλεια βρίσκει τη σημασία της στις θέσεις της businessclass. Υπάρχουν όμορφα διακοσμημένες καμπίνες με τέσσερις έως οχτώ θέσεις που προσφέρουν ηρεμία και απομόνωση. Τα καθίσματα μετατρέπονται σε άνετα κρεβάτια (μήκους δύο μέτρων) και υπάρχουν, φυσικά, κουβέρτες και μαξιλάρια.\nΌτι κι αν χρειαστείς είναι πάνω στο κάθισμα σου και με το πάτημα ενός κουμπιού μπορείς να παίξεις ένα παιχνίδι ή να παρακολουθήσεις τηλεόραση.\nΓια να τα απολαύσεις όλα αυτά θα πρέπει να είσαι έξυπνος και τυχερός συνάμα. Δες τι γίνεται:\nΥπάρχουν ιστοσελίδες όπου οι επιβάτες έχουν τη δυνατότητα να διεκδικήσουν αναβάθμιση στην πρώτη θέση. Οι δημοπρασίες για τις κενές θέσεις αφορούν άτομα που έχουν ήδη κλείσει εισιτήριο για συγκεκριμένη πτήση και η διαδικασία «κλείνει» 72 ώρες πριν την προγραμματισμένη ώρα απογείωσης (αν και υπάρχουν διαφοροποιήσεις από εταιρεία σε εταιρεία). Η δε αναβάθμιση μπορεί να αφορά όλες τα αεροπλάνα στα οποία έχετε κλείσει θέση σε περίπτωση που για να φτάσετε στον τελικό προορισμό σας πρέπει πάρετε διαδοχικές πτήσεις.\nΑν είσαι στιλάκι και όμορφος\nΣτην περίπτωση που υπάρχουν κενά στην πρώτη θέση, οι αεροσυνοδοί μπορεί να επιλέξουν κάποιους επιβάτες και να τους προτείνουν αναβάθμιση θέσης. Για να επιλεγεί όμως ένας επιβάτης θα πρέπει να είναι καλοντυμένος και γενικά εμφανίσιμος, ακόμη και εάν αυτοί που βρίσκονται ήδη στην πρώτη θέση δεν είναι.\nΗ ευγένεια αποζημιώνει\nΠοτέ μην σκεφτείτε πως επειδή πληρώνετε έχετε και το δικαίωμα να μιλάτε απότομα, προσβλητικά ή να γκρινιάζετε διαρκώς άνευ λόγου. Ένα χαμόγελο, μια ευχάριστη κουβεντούλα με τον ή την υπάλληλο στο checkin ή όταν μπείτε στο αεροπλάνο δεν κοστίζει τίποτα. Και που ξέρετε μπορεί να αποζημιωθείς κάνοντας ένα πολύ πιο άνετο ταξίδι απ’ ότι νομίζεις.\nΑν έχεις τη τύχη του μοναχικού ταξιδιώτη\nΣύμφωνα με τον επενδυτή JonathanMarks, που έχει αναγάγει σε χόμπι τη δωρεάν αναβάθμιση θέσης σε αεροπορικές πτήσεις, το να ταξιδεύει κανείς μόνος- ή έστω να μην έχει πρόβλημα να χωριστεί από το ή τα άτομα που τον συνοδεύουν- είναι εισιτήριο για την πρώτη θέση.\nΞέχνα το μεθύσι\nΣε γενικές γραμμές οι πτήσεις είναι γεμάτες. Υπάρχουν όμως και κάποιες μέρες που συνήθως παρουσιάζουν χαμηλότερη ζήτηση όπως πχ οι Τρίτες και οι Τετάρτες και τότε υπάρχουν αρκετές κενές θέσεις για να μεταπηδήσετε από την οικονομική στην πρώτη και κατ’ επέκταση το προσωπικό του αεροσκάφους είναι γενναιόδωρο. Και φυσικά μην ξεχνάτε πως εάν δεν ταξιδέψετε εξαιτίας υπεράριθμων επιβατών οι πιθανότητες να ταξιδέψετε πρώτη θέση στην πτήση που θα σας προτείνει η αεροπορική εταιρεία, είναι μεγάλες.\nΑν ταξιδεύεις συχνά η πίστη ανταμείβει\nΈτσι μπορείς να βοηθήσεις κάποιον που έπαθε κρίση πανικού


Δύο φορές κάτω ο Joshua Greer jr : Ήττα – έκπληξη από Mike Plania! (vid) | Lamia Sports\nΑρχική>Άλλα αθλήματα>Δύο φορές κάτω ο Joshua Greer jr : Ήττα – έκπληξη από Mike Plania! (vid)\nΔύο φορές κάτω ο Joshua Greer jr : Ήττα – έκπληξη από Mike Plania! (vid)\nH πρώτη έκπληξη στην πυγμαχία μετά την παύση λόγω covid-19 ήρθε εχθές στο MGM Grand του Λας Βέγκας.\nLamiaSports Team Ιούνιος 17, 2020\nΕκεί ο Mike Plania έριξε στο καναβάτσο δύο φορές τον Joshua Greer Jr κερδίζοντας τελικά το ματς με πλειοψηφική απόφαση 10-0.\nΣτο main event του ESPN τα σκορ των κριτών για τον νικητή ήταν 94-94, 96-92 και 97-91.\nΟ Plania (24-1, 12 KΟs) έριξε για πρώτη φοράτον Greer (22-2-1, 12 KO) γρήγορα στον πρώτο γύρο προσγειωνοντας ένα αριστερό hook.\nO Greer μετά από αυτό εμφανίστηκε διστακτικός για αρκετούς γύρους, πέφτοντας εκ νέου σχεδόν από το ίδιο χτύπημα στον έκτο γύρο.\nΣτους τελευταίους τρεις γύρους ο Greer πίεσε στην αναμέτρηση, αλλά αυτό απλά δεν ήταν αρκετό για να του δώσει το κάτι παραπάνω, με τον Plania άνετα να επιχειρεί να μένει μακριά από τις δύσκολες στιγμές.\nΑυτό είναι ένα άσχημο πισωγύρισμα για την καριέρα του Greer πέφτοντας στα rankings και ματαιώνοντας έτσι σχέδια της ‘Top Rank’ για τον ίδιο μετά την πτώση από την νούμερο ένα θέση διεκδικητή της WBO ζώνης.\nΟ 23χρονος Plania στην εξόχως απαιτητική bantamweight κατηγορία δεν φάνηκε σαν ένα παγκόσμιας κλάσης ταλέντο, εντούτοις έκανε την δουλειά και όντας σε τόσο νεαρή ηλικία μπορεί μελλοντικά να κάνει σημαντικά πράγματα.\nΔείτε το ματς:\nΆλλα Αθλήματα Μαχητικά Αθλήματα Νέα από κόσμο Πυγμαχία\nΕπίσημο: Στον Ολυμπιακό μέχρι το 2022 ο Βεζένκοφ\nΟλυμπιακός: «Ερυθρόλευκο» θέαμα με 70 τρομερά καρφώματα (video)\nUFC: Όλοι οι welterweight πρωταθλητές μέσα σ’ ένα εκπληκτικό βίντεο\nΟι τηλεοπτικές μεταδόσεις της Παρασκευής (10/7/2020)\nΕπίσημο: Στον Ερυθρό Αστέρα ο Χολ (vid)\nMCP: Οι αγώνες στην διάθεση σας(vid)\nΧίλια εισιτήρια για βραδιά μποξ στη Γερμανία\n«Καταλανός» και επίσημα ο Καλάθης!(pic)\nΣτον ΑΟ Λαμίας για 7η χρονιά ο Ηλίας Αγγέλης!\nΕπίσημο: Σίνγκλετον τριετίας στην Αναντολού Εφές (vid)\nEπίσημη η μεγάλη επιστροφή: ανακοίνωσε τον Αλόνσο η Renault (vid)


Olivia, Saoirse & Keira: 3 stars με Mary Katrantzou - Queen.gr\nOlivia, Saoirse & Keira: 3 stars με Mary Katrantzou\nΟι celebrities συνεχίζουν να επιλέγουν τα prints της Ελληνίδας σχεδιάστριας.\nΤο Σαββατοκύριακο που μας πέρασε η Ελληνίδα σχεδιάστρια Mary Katrantzou είχε την τιμητική της, καθώς τρεις stars σε διαφορετικά events επέλεξαν να φορέσουν τα διάσημα print της.\nΤην Κυριακή η Olivia Wilde παρευρέθηκε στο Artists For Peace and Justice Brunch στο πλαίσιο του 2013 Toronto International Film Festival φορώντας ένα φόρεμα από τη resort 2014 Katrantzou συλλογή σε συνδυασμό με γόβες. Καθόλου κοσμήματα, μαλλιά πιασμένα σε κότσο και ασορτί σκιά στα μάτια με τις αποχρώσεις του φορέματος της συνέθεσαν ένα cocktail garden-party look που μας κέρδισε αμέσως.\nΣτα print της Mary Katrantzou πόνταρε και η Saoirse Ronan στην πρεμιέρα της ταινίας «Justin and the Knights of Valour» στο May Fair Hotel του Λονδίνου. Συνδύασε ένα φόρεμα επίσης από την resort 2014 Katrantzou συλλογή με Nicholas Kirkwood booties, χωρίς σχεδόν καθόλου κοσμήματα και μαλλιά με χωρίστρα στη μέση.\nΤέλος, Mary Katrantzou επέλεξε και η Keira Knightley στην πρεμιέρα της ταινίας «Can A Song Save Your Life?» στο πλαίσιο του 2013 Toronto International Film Festival. Η Keira, που έχει επιτυχημένα φορέσει Katrantzou και στο παρελθόν, συνδύασε το printed φόρεμα της με την πλισέ φούστα με Christian Louboutin γόβες, μαλλιά πιασμένα ψηλά και μακιγιάζ σε nude αποχρώσεις με έμφαση στα μάτια και εντυπωσίασε.\nKate Bosworth: boho chic στο αεροδρόμιο


"Ζήτημα ζωής και θανάτου" - Νέο τραγούδι από τον Barrice\n23/03/2015 στις 4:46\nO Barrice κυκλοφορεί το νέο ελληνικό του single “Ζήτημα ζωής και θανάτου” λίγες μέρες μετά τη συμμετοχή του στη Eurovision.\nΜπορεί να μην κατάφερε να πάρει το εισιτήριο για την Αυστρία πριν από περίπου 2 εβδομάδες στο Eurosong 2015, ο Barrice ωστόσο φαίνεται να είχε ήδη έτοιμο το νέο ελληνικό του single. Το τραγούδι αλλά και του βίντεο κλιπ του ολοκαίνουργιου single του “Ζήτημα ζωής και θανάτου” θα κυκλοφορήσουν την Τρίτη 24 Μαρτίου.\nΜέχρι τότε, δείτε το teaser του βίντεο κλιπ.\nBarriceElaEurovision 2015spicyTeaser Video ClipΖήτημα ζωής και θανάτουνέο τραγούδι\nΠοιο βίντεο κλιπ που γυρίστηκε στο σταθμό "Βικτώρια" του ΗΣΑΠ ξεπέρασε τις 70.000.000 προβολές;


Πώς να καθαρίσω σωστά τις γαρίδες; - Κωτσόβολος Blog Πώς να καθαρίσω σωστά τις γαρίδες; - Κωτσόβολος Blog\nHome | Κουζίνα | ΤΟ ΣΠΙΤΙ ΜΟΥ | Πώς να καθαρίσω σωστά τις γαρίδες;\nΑνάλογα με το είδος της γαρίδας που έχεις να διαχειριστείς και τον τρόπο που θες να τις μαγειρέψεις. Αυτή είναι η σωστή απάντηση κι εξηγώ…\nΑν έχεις πολύ ψιλή γαρίδα, ή συμιακό γαριδάκι που προορίζεται για τηγάνι, τότε το μόνο που χρειάζεται είναι πλύσιμο και καλό στέγνωμα πριν μπει στο τηγάνι για να γίνει τραγανή και να σερβιριστεί σε λίγα λεπτά. Σ’ αυτή την περίπτωση ο καλύτερος τρόπος να την απολαύσεις είναι με το χέρι κι ολόκληρη. Δεν αφήνεις τίποτα!\nΑν θες να βράσεις τη γαρίδα δεν θα την καθαρίσεις. Σ’ αυτή την περίπτωση έχεις δύο επιλογές. Είτε να τη σερβίρεις ολόκληρη και να καθαρίσει ο καθένας μόνος του τις δικές του, είτε να τις καθαρίσεις εσύ, αφαιρώντας κεφάλια, ποδαράκια και κελύφη αφήνοντας μόνο τις ουρές και να τις σερβίρεις με λαδολέμονο.\nΑν θες όμως να φτιάξεις γαριδομακαρονάδα, γαρίδες σαγανάκι, γαρίδες σοτέ, ψητές στη σχάρα, πανέ, ή με κουρκούτι τότε πρέπει να τις καθαρίσεις.\nΓια γαρίδες στη σχάρα, στο γκριλ και σαγανάκι\nΣ’ αυτή την περίπτωση καλό είναι να καθαρίσεις μόνο τα ποδαράκια και το κέλυφος της πλάτης αφήνοντας κεφάλι και ουρά. Τράβα, λοιπόν, τα ποδαράκια και μετά πιάσε το κέλυφος από την πλευρά των ποδιών και ξεφλούδισέ το. Για ν’ αφαιρέσεις το εντεράκι της πλατης τους, την αμμοσακούλα δηλαδή που είναι γεμάτη άμμο, χάραξε κατά μήκος την πλάτη μ’ ένα κοφτερό μαχαίρι και τράβα το εντεράκι με το χέρι, ή με τη μύτη του μαχαιριού, ή με μια οδοντογλυφίδα.\nΤις γαρίδες που προορίζονται για σχάρα πέρασέ τις ανά τρεις σε δυο σειρές καλαμάκια έτσι ώστε να μπορείς να τις ψήσεις, να τις γυρίσεις και να τις σερβίρεις με ευκολία, χωρίς να τις διαλύσεις. Αν αφαιρέσεις τα κεφάλια πέρασέ τες σ’ ένα καλαμάκι αλλά από 2 σημεία του σώματός τους.\nΓια μακαρονάδες, σοτέ, πανέ και κουρκούτι\nΣ’ αυτή την περίπτωση άφησε μόνο την ουρά. Τράβα, λοιπόν, πρώτα το κεφάλι, ή το κόψε το με μαχαίρι, και ύστερα τα ποδαράκια και το κέλυφος. Τέλος αφαίρεσε το εντεράκι της πλάτης.\nΑν θες ν’ ανοίξεις τις γαρίδες πεταλούδα, θα πρέπει να χαράξεις λίγο πιο βαθιά την πλάτη για ν’ ανοίξουν πιο εύκολα και ν’ αφαιρέσεις το πάνω μέρος της ουράς μόνο.\nΓια γαρίδες τεμπούρα (τηγανισμένες σε κουρκούτι) χάραξε το σώμα της γαρίδας από πάνω σε 2-3 σημεία. Ο λόγος είναι πως μόλις αρχίζει να ψήνεται η γαρίδα αλλάζει χρώμα και το σώμα της γίνεται μια καμπύλη. Αυτό το χάραγμα τη βοηθά να μείνει ίσια.\nΜην πετάς τα κεφάλια και τα κελύφη γιατί μπορείς να τ’ αξιοποιήσεις φτιάχνοντας μ’ αυτά ζωμό, βράζοντάς τα με καρότο, κρεμμύδι, σέλινο και βότανα. Μ’ αυτό το ζωμό στη συνέχεια μπορείς να κάνεις σούπες, πιλάφι, ριζότο και σάλτσες.\nΟι γαρίδες ψήνονται μέσα σε 3 λεπτά. Το πολύ μαγείρεμα τις στεγνώνει και τις καταστρέφει. Μόλις αλλάξουν χρώμα και η σάρκα τους γίνει, από γρι, λευκή με πορτοκαλιές ανταύγειες, είναι έτοιμες!\nTags home portalfeed γαρίδες γαρίδες βραστές γαρίδες πανέ γαρίδες σαγανάκι γαρίδες σοτέ γαρίδες στη σχάρα γαρίδες στο γκριλ γαρίδες τεμπούρα γαριδομακαρονάδα ιδανικός χρόνος ψησίματος γαρίδας Ιωάννα Σταμού καθάρισμα γαρίδας πόση ώρα να ψήσω τις γαρίδες μου πώς καθαρίζω γαρίδες πώς να καθαρίσω σωστά τις γαρίδες συμιακό γαριδάκι σωστό καθάρισμα γαρίδας τηγανιτές γαρίδες χρόνος ψησίματος γαρίδες ψιλή γαρίδα


Όψεις Αρχαίου Δράματος: ΜΗΔΕΙΑ του Ευριπίδη από το Θέατρο Κάτονα Γιόζεφ\nΌψεις Αρχαίου Δράματος: ΜΗΔΕΙΑ του Ευριπίδη από το Θέατρο Κάτονα Γιόζεφ (2/7/2007)\nσε σκηνοθεσία Γκάμπορ Ζαμπέκι\nΘέατρο Κάτονα Γιόζεφ, Ουγγαρία\nΕΜΣ Τρίτη 3, Τετάρτη 4 Ιουλίου\nΟι «Όψεις του Αρχαίου Δράματος» φέρνουν στη σκηνή άλλη μία «Μήδεια» του Ευριπίδη από το Θέατρο Κάτονα Γιόζεφ της Ουγγαρίας, σε σκηνοθεσία του Γκάμπορ Ζαμπέκι στις 3 και 4 Ιουλίου, στην Εταιρεία Μακεδονικών Σπουδών. Σύμφωνα με τον σκηνοθέτη το βασικό ερώτημα που θέτει το έργο δεν είναι η σχέση ανάμεσα στον άντρα και τη γυναίκα, αλλά η εκδίκηση της Μήδειας για την προσβολή που της έγινε. «Στην περίπτωση αυτή, βέβαια, η εκδίκηση είναι πολύ πιο βίαιη και φριχτή από την όποια προσβολή. Πιθανότατα κανένας θεατής δε θα μπορούσε να τη δικαιώσει για την πράξη της. Ο Ευριπίδης, ωστόσο, τη βάζει να δραπετεύει […]. Δε βλέπει τα πράγματα όπως εμείς, δεν θεωρεί αναγκαία την ηθική καταδίκη της» αναφέρει στο σημείωμά του οσκηνοθέτης.\nΟ Γκάμπορ Ζαμπέκι ξεκίνησε την καριέρα του το 1968 στο θέατρο «Csiky Gergely», έναν από τους πιο πρωτοποριακούς θιάσους της Ουγγαρίας. Στη συνεχεία ανέλαβε τη διεύθυνση του Εθνικού Θεάτρου της χώρας του, ενώ από το 1989 του ανατέθηκε η γενική διεύθυνση του Θεάτρου Katona József Theatre στη Βουδαπέστη, στο οποίο είναι καλλιτεχνικός διευθυντής από το 1992. Παράλληλα, διδάσκει στην Ακαδημία Θεάτρου και Κινηματογράφου της Βουδαπέστης από το 1979. Οι παραστάσείς του έχουν ταξιδέψει σε όλο τον κόσμο ( Κούβα, Ισραήλ, Γερμανία, Φιλανδία, Γαλλία, Νορβηγία, Τσεχία, Ελλάδα) κερδίζοντας σημαντικές διακρίσεις. Ο ίδιος είναι μέλος της Ένωσης των Θεάτρων της Ευρώπης από την ίδρυση της διατελώντας πρόεδρός της από το 1998 έως το 2004 και αντιπρόεδρός της έως σήμερα.\nΤο Θέατρο Κάτονα Γιόζεφ είναι το διασημότερο θέατρο της Ουγγαρίας. Ιδρύθηκε το 1982 ως ανεξάρτητος θεατρικός οργανισμός, με την αυτονόμησή του από το Εθνικό Θέατρο της Βουδαπέστης, με γενικό διευθυντή τον Γκάμπορ Σέκεϊ και καλλιτεχνικό διευθυντή τον Γκάμπορ Ζαμπέκι. Από το 1989 τη θέση του γενικού διευθυντή κατέχει ο Γκάμπορ Ζαμπέκι. Το Θέατρο Κάτονα Γιόζεφ έχει σημαντική διεθνή παρουσία και είναι ιδρυτικό μέλος της Ένωσης των Θεάτρων της Ευρώπης. Κάνει συχνά διεθνείς περιοδείες και μέχρι σήμερα έχει δώσει παραστάσεις σε περισσότερες από 60 πόλεις σε ολόκληρο τον κόσμο από το Παρίσι μέχρι το Σικάγο, από το Λονδίνο μέχρι το Καράκας και από το Μιλάνο μέχρι την Αδελαϊδα.\nΗπαράσταση θα δοθεί στη ουγγρική γλώσσα με ελληνικούς και αγγλικούς υπέρτιτλους.\nΔιάρκειαπαράστασης: 1 ώρα και 45 λεπτά\nΧορηγοί επικοινωνίας : ΕΡΤ Α.Ε., ΕΤ3.\nΑπό το Γραφείο Τύπου του Κ.Θ.Β.E.\nΘεσσαλονίκη, 2 Ιουλίου 2007\nΥπεύθυνη Χρύσα Μπαντίνου τηλ.: 2310-223528\nΓραφείο Τύπου Αθήνας –Ειρήνη Ορφανίδου κιν.: 6974-064798


ΗΛΙΟΣ - 01° 30' 53" ΔΙΔΥΜΟΙ\nΣΕΛΗΝΗ - 29° 37' 29" ΥΔΡΟΧΟΟΣ\nΕΡΜΗΣ - 00° 14' 28" ΔΙΔΥΜΟΙ R\nΑΦΡΟΔΙΤΗ - 23° 00' 39" ΚΡΙΟΣ\nΑΡΗΣ - 28° 15' 17" ΙΧΘΥΕΣ\nΔΙΑΣ - 02° 10' 00" ΚΡΙΟΣ\nΟΥΡΑΝΟΣ - 15° 47' 13" ΤΑΥΡΟΣ\nΕΡΩΤΙΚΟ ΩΡΟΣΚΟΠΙΟ 26 Νοε 2014\nΕλεύθερος/η: Μάλλον αρκετά σοβαρό ως βαρύ είναι το κλίμα σήμερα και κατά κάποιο τρόπο σε σπρώχνει και σένα να το ακολουθήσεις. Θα εστιάσεις σε αυτά που θέλεις να πετύχεις στην ερωτική σου ζωή και παρόλο που είναι τελείως έξω από το χαρακτήρα σου ίσως μετρήσεις τα υπέρ και τα κατά μιας ενδεχόμενης σχέσης με ένα άτομο που σου αρέσει πολύ.\nΣε σχέση: Θα αναλάβεις την ευθύνη κάποιων συγκεκριμένων οικονομικών θεμάτων που έχουν μείνει στην άκρη λόγω έλλειψης χρόνου ή πόρων για να ασχοληθείς μαζί τους κι έτσι θα αποφύγεις και την γκρίνια του συντρόφου σου.\nΕλεύθερος/η: Με τη σύνοδο Ερμή – Κρόνου στον 7ο οίκο σου εσύ τουλάχιστον του τρίτου δεκαημέρου θα δώσεις μεγάλη προσοχή στα λόγια ενός μεγαλύτερου σου ατόμου για το πώς θα αντιμετωπίσεις ένα ερωτικό σου θέμα και ίσως ακολουθήσεις την τακτική που θα σου υποδείξει. Έτσι κι αλλιώς χωρίς το κατάλληλο σχέδιο δεν πρόκειται να καταφέρεις τίποτα.\nΣε σχέση: Προσπαθείς να κρατήσεις μια μετριοπαθή στάση απέναντι στις απαιτήσεις ή τη συμπεριφορά του συντρόφου σου αλλά σήμερα δεν θα είναι εύκολο να διατηρήσεις την υπομονή σου ή να το ρίξεις στην παλαβή. Η μέρα δεν χαρακτηρίζεται από εντάσεις και καυγάδες αλλά μάλλον από συναισθηματική ψυχρότητα.\nΕλεύθερος/η: Με τον κυβερνήτη σου, Ερμή σε σύνοδο με τον Κρόνο όσο να πεις μια στενότητα επικοινωνίας θα έχεις και ίσως κλειστείς λίγο στον εαυτό σου και περιορίσεις τις επαφές σου. Πιθανόν πάντως να βρεθείς σε αδιέξοδο αφού από τη μια θέλεις ένα άτομο πολύ στη ζωή σου και από την άλλη δεν ξέρεις αν μπορείς να έχεις μια σταθερή, μόνιμη σχέση.\nΣε σχέση: Το να προσεγγίσεις το αγαπημένο σου πρόσωπο σήμερα, όσο κι αν έχεις μάστερ στην επικοινωνία, δεν θα είναι εύκολο γιατί απ' ό, τι φαίνεται μάλλον έχει διάφορα προβλήματα που προς το παρόν δε θέλει να τα μοιραστεί μαζί σου για τους δικούς του λόγους.\nΕλεύθερος/η: Αυξάνονται οι πιθανότητες να γοητεύσεις ένα άτομο με κύρος ή μεγαλύτερό σου που θα σου εμπνέει σταθερότητα και ασφάλεια αλλά αρχικά η επαφή σας θα είναι μετ' εμποδίων γιατί κανείς δε θα θέλει να ξανοιχτεί συναισθηματικά. Το «φοβάται ο Γιάννης το θεριό και το θεριό το Γιάννη» θα τραβήξει λίγο παραπάνω μέχρι πάρετε μπρος και να αρχίσετε να λειτουργείτε άνετα.\nΣε σχέση: Με τη Σελήνη να συνεχίζει να βρίσκεται στον Αιγόκερω θα νιώσεις την ανάγκη να αναλάβεις κάποια πρακτικά θέματα που θεωρείς ότι είναι σημαντικά ώστε να λειτουργήσουν καλύτερα τα πράγματα στη σχέση σου. Καλό θα ήταν όμως να τα συζητήσεις πρώτα με το έτερο ήμισυ για να μην νιώσει ότι δεν το υπολογίζεις.\nΕλεύθερος/η: Είναι πολύ πιθανό σήμερα να στενοχωρηθείς, να νιώσεις ότι προσβάλλεσαι ή να εκνευριστείς από τη συμπεριφορά ενός ατόμου που σου αρέσει και έκανες πολλά για να τραβήξεις το ενδιαφέρον του αλλά δε χρειάζεται να πέσεις και στα πατώματα, ούτε και να σε πιάσει το εγωιστικό σου. Απλά να μάθεις να ξεχωρίζεις τις περιπτώσεις γιατί δεν είναι όλες ίδιες.\nΣε σχέση: Ένα οικογενειακό θέμα που θα προκύψει σήμερα θα κρατήσει τόσο εσένα όσο και το σύντροφό σου απασχολημένους αλλά τελικά θα καταφέρετε να το διευθετήσετε και μετά θα ηρεμήσει επιτέλους το κεφάλι σας και θα συνεχίσετε τη μέρα σας χαλαροί.\nΕλεύθερος/η: Καμία κίνησή σου σήμερα για να προσεγγίσεις ένα πρόσωπο που σου αρέσει πολύ δε θα είναι τυχαία ή αυθόρμητη, καθώς ποντάρεις στη θετική εντύπωση που θέλεις να αποκομίσει από σένα και γι' αυτό θα βάλεις τα δυνατά σου τόσο εμφανισιακά όσο και σε συμπεριφορά.\nΣε σχέση: Με τη σύνοδο Ερμή – Κρόνου σήμερα μάλλον θα προσπαθήσεις να ξαναπάρεις τον έλεγχο της κατάστασης στη σχέση σου και δε θα αφήσεις το συναίσθημα να εμπλακεί στις όποιες αποφάσεις σου. Με καθαρά λογικά κριτήρια θα προσπαθήσεις να αντιμετωπίσεις ένα θέμα που έχει προκύψει με το σύντροφό σου.\nΕλεύθερος/η: Θα είσαι πολύ αυστηρός/η με τις ερωτικές επιλογές σου σήμερα τόσο τις παλιότερες όσο και τις πιο πρόσφατες και ίσως καταλήξεις στο συμπέρασμα ότι πολλές φορές πέφτεις με τα μούτρα σε κάποιο άτομο χωρίς να σκεφτείς το μετά, παρασυρόμενος/η από την ανάγκη σου για συντροφικότητα. Πάντως ίσως ξανασκεφτείς το θέμα με ένα πρόσωπο που πριν δεν καιγόσουν κι ιδιαίτερα γιατί σου βγάζει σιγουριά.\nΣε σχέση: Θα δικαιωθείς σε κάποια απόφασή σου σχετική με τα οικονομικά σου και αυτό κατά κάποιο τρόπο θα σε ικανοποιήσει εσωτερικά αλλά θα αναγκάσει και το ταίρι σου να δει ότι όταν έχεις κίνητρο προσπαθείς να τα καταφέρεις.\nΕλεύθερος/η: Η σύνοδος του Ερμή και του Κρόνου στο ζώδιό σου, σαφώς δεν είναι ενδεικτική για ξανοίγματα ερωτικά αλλά για να σου δώσει ευκαιρίες να εδραιώσεις μια κατάσταση που μέχρι πρότινος παιζόταν. Οι κινήσεις σου θα είναι ελεγχόμενες και προσεκτικές γιατί δε θέλεις να χάσεις με τίποτα ένα άτομο που σου αρέσει και προσπαθείς να το καταφέρεις και σε καμία περίπτωση δεν πρέπει να το αφήσεις να δει τώρα τι νιώθεις.\nΣε σχέση: Θα μαζέψεις όλα τα στοιχεία που έχεις για μια υπόθεση που σε απασχολεί και θα τα ερευνήσεις πλήρως, προκειμένου τα συμπεράσματά σου να είναι ασφαλή γιατί δεν είναι μέρα ρίσκου. Ενδέχεται κι ο σύντροφός σου να συμβάλλει σημαντικά σε αυτή παρέχοντάς σου ηθική στήριξη.\nΕλεύθερος/η: Σήμερα πρέπει να είσαι πολύ προσεκτικός/η, συνετός/η και λιγόλογος/η. Δεν είναι ημέρα για βιαστικές και αυθόρμητες κινήσεις αλλά στρατηγικής, κι αν θέλεις να καταφέρεις ένα άτομο να πάει με τα νερά σου πρέπει να μετριάσεις τον ενθουσιασμό σου και να λειτουργήσεις στοχευμένα.\nΣε σχέση: Μάλλον είχες άδικο σε ένα θέμα που επέμενες στο σύντροφό σου και πρέπει να παραδεχτείς ότι δεν λειτούργησες σωστά. Όσο πιο γρήγορα το κάνεις τόσο πιο εύκολα θα τελειώσει η «απολογία» σου και θα κοιτάξετε να δείτε μαζί μήπως σώνεται η κατάσταση.\nΕλεύθερος/η: Η Σελήνη στο ζώδιό σου από τη μια, η σύνοδος Ερμή-Κρόνου από την άλλη, μάλλον είναι μια μέρα κομμένη και ραμμένη στα μέτρα σου. Η δικαίωση ίσως είναι πολύ κοντά για όλους τους κόπους και τις προσπάθειες που έχεις κάνει, προκειμένου να φτιάξεις τα ερωτικά σου και ακόμα κι αν η βελτίωση δεν είναι θεαματική, εντούτοις το φως αχνοφαίνεται στην άκρη του τούνελ. Τώρα είναι στο χέρι σου το πόσο γρήγορα θα βγεις από αυτό.\nΣε σχέση: Θα ρίξεις όλο το ενδιαφέρον στη σχέση σου, πιθανόν κάνοντας με το σύντροφό σου κάποια σχέδια που όμως θα βάλεις πλάτη για να υλοποιηθούν και θα έχεις τον απόλυτο έλεγχό τους. Και μπορεί να στραβώσει λίγο αρχικά, αλλά θα δει στην πράξη ότι αυτό είναι το σωστό.\nΕλεύθερος/η: Σήμερα συνειδητοποιείς ότι δεν είσαι και πολύ ικανοποιημένος/η από την προσωπική σου ζωή ίσως γιατί κάτι πολύ μεγάλο περίμενες να συμβεί που όμως μέχρι τώρα δε φαίνεται. Μπορεί να φταίνε κι οι επιλογές σου όμως γιατί μέσα στον ενθουσιασμό σου είτε δεν έδωσες την προσοχή που έπρεπε σε ένα άτομο, είτε του έδωσες παραπάνω και βλέπεις ότι δεν άξιζε. Κάλλιο αργά όμως παρά ποτέ...\nΣε σχέση: Είτε σου αρέσει, είτε όχι σε κάποια πράγματα πρέπει να συναποφασίζεις με το ταίρι σου κι όχι να κάνεις του κεφαλιού σου γιατί όσες φορές έχεις λειτουργήσει αυτόνομα μάλλον δεν τα έχεις πάει και τόσο καλά.\nΕλεύθερος/η: Το μέτρο είναι το κύριο στοιχείο της ημέρας και χρειάζεται μια μεγάλη προσπάθεια από την πλευρά σου να μην παρασυρθείς συναισθηματικά για να μην καταλήξεις σε ανεπανόρθωτη έκθεση. Αυτό δε σημαίνει βέβαια ότι θα πρέπει να κάτσεις να τα μετρήσεις όλα στον πόντο αλλά σίγουρα μια προσοχή παραπάνω στα ερωτικά σου για να μη βαδίζεις στα τυφλά θα χρειαστεί.\nΣε σχέση: Κάποια προβλήματα με γνωστούς ή συγγενείς σου θα βγάλουν στην επιφάνεια μια πλευρά δική σου ή του συντρόφου σου πολύ αυστηρή που θα σε ξενίσει αλλά αντιλαμβάνεσαι ότι αν δεν δώσετε σημασία δεν πρόκειται να σταματήσουν.


Ίντερ-Νάπολι, ζαριά τίτλου\nΗ μάχη κορυφής μεταξύ της Ίντερ και της Νάπολι περιλαμβάνει πληθώρα προσφορών για ποντάρισμα.\nΑκόμα μια ημέρα γεμάτη με λαμπερές αναμετρήσεις έχουμε μπροστά μας, με την Betsson να διαθέτει προς τα μέλη της μια πολύ μεγάλη γκάμα στοιχηματικών επιλογών. Δεσπόζει η σύγκρουση Ίντερ-Νάπολι της ιταλικής Serie A, η οποία θα ξεκινήσει στις 19:00 και αποτελεί σημαντικό κριτήριο για την εξέλιξη της μάχης του τίτλου.\nΈπειτα από την ισοπαλία στο ντέρμπι με τη Μίλαν, η πρωταθλήτρια Ίντερ παραμένει επτά βαθμούς μακριά από την κορυφή και μοιάζει να παίζει την πιο σημαντική ζαριά της για την κατάκτηση του τίτλου. Η πρωτοπόρος Νάπολι, από την πλευρά της, «στραβοπάτησε» απέναντι στη Βερόνα, αλλά θέλει να υπερασπιστεί το αήττητο των 12 αγωνιστικών και να παραμείνει σε θέση ισχύος στη μάχη του πρωταθλήματος. Πάντως, μετρά 3 διαδοχικές ήττες στο Τζιουζέπε Μεάτσα στο πλαίσιο της Serie A. Αξιόλογες είναι οι αναμετρήσεις Σασουόλο-Κάλιαρι και Σαλερνιτάνα-Σαμπντόρια για τα χαμηλά βαθμολογικά στρώματα.\nΜε δύο αγώνες ολοκληρώνεται η 12η αγωνιστικής της αγγλική Premier League. Αρχή με το Μάντσεστερ Σίτι-Έβερτον στις 16:00, όπου η πρωταθλήτρια Μάντσεστερ Σίτι θέλει να δώσει συνέχεια στην πειστική νίκη της στο ντέρμπι με τη Μάντσεστερ Γιουνάιτεντ. Ακολουθεί το Τότεναμ-Λιντς, στο οποίο τα Σπιρούνια θα προσπαθήσουν να πανηγυρίσουν την πρώτη τους επιτυχία στο πρωτάθλημα επί των ημερών του Αντόνιο Κόντε. Στην ισπανική La Liga, ξεχωρίζει η αναμέτρηση Γρανάδα-Ρεάλ Μαδρίτης. Άλμα προς την κορυφή θα προσπαθήσει να κάνει η Ρεάλ Μαδρίτης κόντρα στην αξιόμαχη Γρανάδα. Ιδιαίτερο το Έλτσε-Μπέτις, αφού οι δύο ομάδες θέλουν να αφήσουν πίσω τους μια σειρά δυσμενών αποτελεσμάτων, ενώ κρίσιμο μοιάζει το Χετάφε-Κάντιθ για τη μάχη της ουράς.\nΗ κλασική αντιπαλότητα Λυών-Μαρσέιγ αποτελεί πόλο έλξης στη γαλλική Ligue 1. Η Λυών ψάχνει αντίδραση έπειτα από τη βαριά ήττα στη Ρεν, η Μαρσέιγ από την «γκέλα» με τη Μετς, στην προσπάθεια που κάνουν για να βρεθούν στην τριάδα. Ενδιαφέρον το Μπρεστ-Λανς, με τη Λανς να επιδιώξει την παραμονή στη δεύτερη θέση απέναντι στην ανεβασμένη Μπρεστ, ενώ το Κλερμόν-Νις είναι κρίσιμο για την παραμονή των φιλοξενούμενων στο τρίτο σκαλοπάτι.\nΣτους ρυθμούς του ντέρμπι κορυφής ΑΕΚ-Ολυμπιακός κινείται η Super League. Την ίδια ώρα παίζουν Ατρόμητος-ΠΑΟΚ, με τους γηπεδούχους να μην έχουν τον Γιώργο Παράσχο και το υπόλοιπο τεχνικό επιτελείο στον πάγκο λόγω κορωνοϊού, τη στιγμή που ο ΠΑΟΚ επιδιώκει να μειώσει τη διαφορά από την κορυφή. Σημαντική για την ουρά η κόντρα Παναιτωλικός-Απόλλων Σμύρνης. Στη γερμανική Bundesliga, τα βλέμματα πηγαίνουν στο Φράιμπουργκ-Άιντραχτ Φρανκφούρτης. Η Φράιμπουργκ δεν είναι πλέον αήττητη και καλείται να δείξει χαρακτήρα κόντρα στην απρόβλεπτη –ειδικά εκτός έδρας, Άιντραχτ Φρανκφούρτης. Αξιόλογη και η σύγκρουση Μάιντζ-Κολωνία, που κοιτάζουν προς την εξάδα.\n13:30 Σασουόλο-Κάλιαρι Serie A Ιταλίας\n14:00 Μπρεστ-Λανς Ligue 1 Γαλλίας\n15:00 Χετάφε-Κάντιθ La Liga Ισπανίας\n16:00 Μάντσεστερ Σίτι-Έβερτον Premier League Αγγλίας\n16:00 Σαλερνιτάνα-Σαμπντόρια Serie A Ιταλίας\n16:30 Φράιμπουργκ-Άιντραχτ Φρανκφούρτης Bundesliga Γερμανίας\n17:15 Παναιτωλικός-Απόλλων Σμύρνης Super League\n17:15 Γρανάδα-Ρεάλ Μαδρίτης La Liga Ισπανίας\n18:00 Κλερμόν-Νις Ligue 1 Γαλλίας\n18:30 Τότεναμ-Λιντς Premier League Αγγλίας\n18:30 Μάιντζ-Κολωνία Bundesliga Γερμανίας\n19:00 Ίντερ-Νάπολι Serie A Ιταλίας\n19:30 ΑΕΚ-Ολυμπιακός Super League\n19:30 Ατρόμητος-ΠΑΟΚ Super League\n19:30 Έλτσε-Μπέτις La Liga Ισπανίας\n21:45 Λυών-Μαρσέιγ Ligue 1 Γαλλίας\nBundesligaLa LigaLigue 1Premier LeagueSerie AΆιντραχτ ΦρανκφούρτηςΓρανάδαΈβερτονΊντερΛυώνΜάντσεστερ ΣίτιΜαρσέιγΝάπολιΡεάλ ΜαδρίτηςΦράιμπουργκ\nΗ Ατλέτικο Μαδρίτης έχει δουλειά\nΟ προπονητής Ντιέγκο Σιμεόνε ποντάρει στην ενότητα προκειμένου η ομάδα του να επανέλθει στις επιτυχίες\nΣε πρώτο πλάνο η μάχη του Παναθηναϊκού με τον Ολυμπιακό, περιλαμβάνει πολλές επιλογές για στοίχημα\nΟ Ποτσετίνο στην λίστα της Γιουνάιτεντ\nΟ αγγλικός σύλλογος θέλει να ποντάρει στον Αργεντινό τεχνικό της Παρί Σεν Ζερμέν\nΘεσπρωτός-ΑΕΛ, ευκαιρία κορυφής\nPrime Time: Ίντερ-Έμπολι, ελπίδα για νταμπλ\nΗ Βαλένθια υπό πίεση\nΣτο χέρι των φαβορί\nGame Time: ΠΑΟΚ-ΑΕΚ, η πρώτη μάχη


Ερωτήσεις και απαντήσεις για το Σχέδιο Νόμου για τα ΑΕΙ | esos.gr\nΤο υπουργείο Παιδείας ετοίμασε τις ακόλουθες ερωτήσεις-απαντήσεις επι του Σχεδίου Νόμου για τα ΑΕΙ, το οποίο ανακοίνωσε σήμερα η υππουργός Παιδείας Ν. Κεραμέως, παρουία του υφυπουργού Α. Συρίγου και του αρμόδιου Γενικού Γραμματέα Απ. Μητρόπουλου.\nΜέσω αξιοποίησης ερευνητικών αποτελεσμάτων και ενίσχυσης της επιχειρηματικότητας.\nΕνδεικτικά, με την υποστήριξη των μελών της Πανεπιστημιακής κοινότητας μέσω των Μονάδας Μεταφοράς Τεχνολογίας και Καινοτομίας που υποστηρίζουν τις διαδικασίες ίδρυσης start-ups φοιτητών/διδακτόρων/μεταδιδακτόρων (incubators/pre-incubators). Π.χ. Εάν μια ομάδα μεταδιδακτόρων ενός ΑΕΙ βρίσκεται στο αρχικό στάδιο ανάπτυξης κάποιας καινοτόμου επιχειρηματικής ιδέας, λογικά, θα αντιμετωπίζει μια σειρά προβλημάτων: δεν θα έχει προσελκύσει ακόμη επενδυτικά κεφάλαια, δεν θα έχει ακόμη τη δική της επαγγελματική στέγη, κτλ. Εάν το startup επιλέξει να ενσωματωθεί στη θερμοκοιτίδα για startups του ΑΕΙ:\n27 Μάιος 2022 10:38\nΝομίζω ότι τα σχόλια είχαν ειρωνική διάθεση.\n27 Μάιος 2022 10:08\n@ Σταμάτης Διακουμίδης\nΣε ποιους πηγαίνουν τα μπράβο και τα συγχαρητήρια? Σε αυτούς που έλεγαν πως το ΠΑΔΑ θα γίνει πανεπιστήμιο εφαρμοσμένων επιστημών? Αλήθεια, δεν θα γίνει τελικά?\nΕγώ αυτό που διαβάζω είναι το εξής:\n‘δυνατότητα οργάνωσης προγραμμάτων εφαρμοσμένων επιστημών και τεχνολογίας με διάρκεια 7 εξάμηνων (3,5 ετών), 210 ECTS και υποχρεωτική πρακτική άσκηση.’\nΔυνατότητα σημαίνει δύναται, δηλώνει απλά διακριτική ευχέρεια, τίποτα περισσότερο. Κανένα ίδρυμα δεν πρόκειται να ασχοληθεί με τέτοιου είδους αμφίβολα και υποβαθμισμένα προγράμματα διότι το μόνο που θα καταφέρει είναι να ζημιωθεί. Εφαρμοσμένες επιστήμες υπήρχαν και υπάρχουν μέσα στα πανεπιστήμια.\n27 Μάιος 2022 09:37\nΤο Βασικό πτυχίο μηχανικού απ το ΜΙΤ, αναγνωρίζεται αυτόματα ναι η όχι;\n27 Μάιος 2022 00:35\nEρωτήσεις και απαντήσεις για ένα σχέδιο νόμου που δεν έχει κοινοποιηθεί.\n26 Μάιος 2022 22:06\nΠηγαινε στην Ολλανδία εφόσον μπορείς και μην ασχολείσαι με λεπτομέριες. Ενα βιομηχανικό διδακτορικό θα είναι κατάλληλο για τη βιομηχανια και όχι για να δουλέψεις σε ΑΕΙ.\n26 Μάιος 2022 20:57\nΜπράβο!! σε όσουs μαs ενημέρωναν για την ίδρυση των Προγραμμάτων Εφαρμοσμένων Επιστημών\nΗ δυνατότητα επιλογής μαθημάτων άλλων τμημάτων στο ίδιο ΑΕΙ ή το 'Εrasmus' σε άλλο ΑΕΙ ή τα minor degrees θα είναι για όλους τους νυν προπτυχιακούς φοιτητές? Ακόμα και για τους επί πτυχίω που θα διαγραφούν σε 3-4 χρόνια εφόσον προλαβαίνουν?\nΉ μόνο για τους νεοεισερχόμενους ('22-'23/ '23-'24) αναλόγως πότε θα ψηφιστεί το νομοσχέδιο και οι Σχολές οργανώσουν ανάλογα προγράμματα?\n26 Μάιος 2022 18:18\nΤα Προγράμματα Εφαρμοσμένων Επιστημών γίνονται πράξη. Συγχαρητήρια σε όσους 3 και πλέον έτη μας ενημέρωναν για την ίδρυσή τους, γνωρίζοντας "εκ των έσω", όπως χαρακτηριστικά δήλωναν.\nΑλλεργία στη δημοκρατία\n26 Μάιος 2022 18:06\nΟ νέος νόμος υποδεικνύει ότι οι καθηγητές δεν είναι ικανοί να επιλέξουν τον πρύτανή τους, ενώ το συμβούλιο διοίκησης που αποτελείται αρχικά από μόνο 6 άτομα είναι. Το νέο σύστημα επιτρέπει και προωθεί τις συναλλαγές. Αν κρέμεται ο υποψήφιος πρύτανης από την ψήφο ενός μόνο εκλέκτορα (μέλος του συμβουλίου) θα κάνει τα πάντα να αποκτήσει την ψήφο του, πράγμα που δεν θα μπορούσε να γίνει από τα πολυάριθμα μέλη ΔΕΠ με το προηγούμενο σύστημα εκλογής.\n26 Μάιος 2022 17:34\nΒιομηχανικά διδακτορικά αμισθί; Γιατί να μη πάει κάποιος Ολλανδία, γενικά δυτική Ευρώπη με υποτροφία (γιατί όσοι κάνουν διδακτορικά είναι φοιτητές που τρέχουν, δεν πάνε για καφέδες κάθε μέρα);


Χτένα κουρέματος και χτενίσματος Euro Stil 00115. Χτένα κουρέματος υψηλής ποιότητας. Κατασκευασμένη από από άθραυστο πλαστικό. Δυνατή και ελαστική χωρίς να σπάει. Μήκος: 17.5 εκατοστά.Made in: Spain\nΧτένα κουρέματος και χτενίσματος Euro Stil 00116. Χτένα κουρέματος υψηλής ποιότητας. Κατασκευασμένη από από άθραυστο πλαστικό. Δυνατή και ελαστική χωρίς να σπάει. Μήκος: 19.5 εκατοστά.Made in: Spain\nΧτένα κουρέματος και χτενίσματος Euro Stil 00422. Χτένα κουρέματος υψηλής ποιότητας. Κατασκευασμένη από άθραυστο πλαστικό. Δυνατή και ελαστική χωρίς να σπάει. Μήκος: 18 εκατοστά.Made in: Spain\nΧτένα κουρέματος και χτενίσματος Euro Stil 00424. Χτένα κουρέματος υψηλής ποιότητας. Κατασκευασμένη από άθραυστο πλαστικό. Δυνατή και ελαστική χωρίς να σπάει. Μήκος: 18.5 εκατοστά.Made in: Spain\nΧτένα κουρέματος και χτενίσματος Euro Stil 00442. Χτένα κουρέματος υψηλής ποιότητας. Κατασκευασμένη από άθραυστο πλαστικό. Δυνατή και ελαστική χωρίς να σπάει. Μήκος: 17.5 εκατοστά.Made in: Spain\nΧτένα κουρέματος και χτενίσματος Euro Stil 00454. Χτένα κουρέματος υψηλής ποιότητας. Κατασκευασμένη από άθραυστο πλαστικό. Δυνατή και ελαστική χωρίς να σπάει. Μήκος: 19.5 εκατοστά.Made in: Spain\nΧτένα κουρέματος και χτενίσματος Euro Stil 01470. Χτένα κουρέματος υψηλής ποιότητας. Κατασκευασμένη από από άθραυστο πλαστικό. Δυνατή και ελαστική χωρίς να σπάει. Μήκος: 21.5 εκατοστά.Made in: Spain\nΧτένα κρεπαρίσματος με διπλή πλαστική πιρούνα στο πίσω μέρος και λεπτά αραιά δόντια με ειδικές εσοχέςComair 201. Κατασκευασμένη από από το επαναστατικό υλικό Celcon® που είναι ανώτερο από το πλαστικό ή το σκληρό καουτσούκ. Μήκος 19.5 εκατοστά.Made in: Germany\nΧτένα κρεπαρίσματος με μεταλλική πιρούνα στο πίσω μέρος και λεπτά αραιά ασύμμετρα δόντια με ειδικές εσοχές Comair 105. Κατασκευασμένη από από το επαναστατικό υλικό Celcon® που είναι ανώτερο από το πλαστικό ή το σκληρό καουτσούκ. Μήκος 19 εκατοστά.Made in: Germany\nΧτένα κρεπαρίσματος με μεταλλική πιρούνα στο πίσω μέρος και λεπτά αραιά δόντια με ειδικές εσοχές Comair Mark II. Κατασκευασμένη από από το επαναστατικό υλικό Celcon® που είναι ανώτερο από το πλαστικό ή το σκληρό καουτσούκ. Μήκος 18 εκατοστά.Made in: Germany\nΧτένα κρεπαρίσματος με μεταλλική πιρούνα στο πίσω μέρος και λεπτά πολύ αραιά δόντια με ειδικά ασύμμετρες διχάλες Comair 3839. Κατάλληλη για κρεπάρισμα σε χοντρή τρίχα, ή ακόμα και σγουρά μαλλιά. Κατασκευασμένη από από το επαναστατικό υλικό Celcon® που είναι ανώτερο από το πλαστικό ή το σκληρό καουτσούκ. Μήκος 20.5 εκατοστά.Made in: Germany\nΧτένα κρεπαρίσματος με πλαστική ουρά Euro Stil 00404. Χτένα κρεπαρίσματος υψηλής ποιότητας. Κατασκευασμένη από άθραυστο πλαστικό. Δυνατή και ελαστική χωρίς να σπάει. Μήκος: 19 εκατοστά.Made in: Spain\nΠροβάλλονται 1681 - 1692 από 1953 αντικείμενα


Αξιοθέατα στην Κρήτη | Πολυτελή Ξενοδοχεία Grecotel\nΗ γοητευτική Παλιά Πόλη που χρονολογείται από την περίοδο της Αναγέννησης. Γραφικά σοκάκια με αρχοντικά βενετσιάνικης αρχιτεκτονικής, επιβλητικά τζαμί και τα χαρακτηριστικά "Βρυσάκια" για τους ντόπιους είναι στα must see.\nΗ θέα από τη Μονή είναι μαγική. Βλέπει στο αχανές του Λιβυκού Πελάγους. Υπάρχει ένα τέμπλο ξυλόγλυπτο με εικόνες αριστουργήματα της τέχνης της αγιογραφίας, που μπορείτε να θαυμάσετε για τη λεπτομερή απεικόνιση βιβλικών εικόνων, κάποιες από τις οποίες σώζονται ήδη από το 1750. Το καθολικό της μονής είναι ένας απλός δίκλιτος ναός λαϊκής τέχνης που χτίστηκε το 1836 και στον οποίο διατηρείται το παλαιό ηγουμενείο που σήμερα λειτουργεί ως ξενώνας. Θα βρείτε επίσης ένα μικρό μουσείο με εικόνες του 19ου αιώνα και έχει ενδιαφέρον να δείτε τα έγγραφα που σώζονται από το 1798 αλλά και κατάστιχα της μονής του 19ου αιώνα.\nΒρίσκεται στο χωριό Ζωνιανά του νομού Ρεθύμνης. Πρόκειται για ένα από τα σημαντικότερα σπήλαια της Ελλάδος με επιφάνεια περίπου 3.000 τ.μ. Η απαράμιλλη και σπάνια φυσική ομορφιά του, καθηλώνει τον επισκέπτη και το καθιστά ως ένα από τα ωραιότερα της Κρήτης. Αναρίθμητοι σταλακτίτες και σταλαγμίτες, ποικιλόμορφοι και πολύχρωμοι, διακοσμούν τις αίθουσες του σπηλαίου. Σε πολλά σημεία υπάρχουν λιθωματικές λεκάνες νερού και "μαργαριτάρια σπηλαίων". Ιδιαίτερα εντυπωσιακή είναι η λάμψη που προσδίδουν οι μικροσκοπικοί κρύσταλλοι του ανθρακικού ασβεστίου.\nΗ σπηλιά που γεννήθηκε ο Δίας βρίσκεται 55 χλμ από το Ηράκλειο και σε ένα ύψος 1.100 μ. Είναι η ιερή σπηλιά σε οροπέδιο του Ψηλορείτη, όπου η Ρέα έκρυψε το γιο της Δία για να τον σώσει από τον πατέρα του τον Κρόνο. Τα αρχαιολογικά ευρήματα περιλαμβάνουν χάλκινα ειδώλια και άλλες προσφορές στον πατέρα όλων των Θεών.\nΗ αρχαιολογική περιοχή Μάλια βρίσκεται 3 χλμ ανατολικά το χωριό Μάλια. Το παλάτι Μάλια, που κάλυψε μια περιοχή 7.500 τ.μ, είναι τρίτο το μεγαλύτερο των παλατιών του Μίνωα και θεωρείται «πιο επαρχιακός» από την αρχιτεκτονική άποψη.\nΠαραδοσιακά χωριά όπου η ζωή συνεχίζεται με έναν χαλαρό και φιλικό τρόπο, βαθιά φαράγγια, κρυστάλλινες παραλίες σε μια ματιά.


Sarakina olive oil extra virgin variety Tsounati / Σαρακίνα ''Εξαιρετικό Παρθένο Ελαιόλαδο Σελίνου Κρήτης''. — αγορά Sarakina olive oil extra virgin variety Tsounati / Σαρακίνα ''Εξαιρετικό Παρθένο Ελαιόλαδο Σελίνου Κρήτης''., Τίμη , Φωτογραφία Sarakina olive oil extra virgin variety Tsounati / Σαρακίνα ''Εξαιρετικό Παρθένο Ελαιόλαδο Σελίνου Κρήτης''., από nama organic. Φυτικά έλαια στην All.biz Ελλάδα\nALL.BIZΕλλάδαΚρήτηΚρήτη productsΤρόφιμα και ποτάΛιπαρά προϊόνταΦυτικά έλαιαΦυτικά έλαιαSarakina olive oil extra virgin variety Tsounati / Σαρακίνα ''Εξαιρετικό Παρθένο Ελαιόλαδο Σελίνου Κρήτης''.\nΜοιραστείτε ID: 614:28868\nΣαρακίνα ''Εξαιρετικό Παρθένο Ελαιόλαδο Σελίνου Κρήτης''\nΠρόκειται για ποικιλίες αυτές που κυριαρχούν στην περιοχή μας και από αυτές προέρχεται το ''Εξαιρετικό Παρθένο Ελαιόλαδο Σελίνου Κρήτης''.\nΒασικό χαρακτηριστικό τους είναι το σκουροπράσινο έως πράσινο χρώμα, παρουσιάζουν μηδενική τιμή 'ενδιάμεσης τιμής ελαττώματος'.\nΕξαιρετικό Παρθένο Ελαιόλαδο εχει γεύση φρουτώδης, ελαφριά πικρή και μερικώς πικάντικη, με πολύ δυνατό άρωμα δίνοντας ελάχιστη τιμή φρουκτώδους 3,2.\nΗ μέγιστη τιμή οξύτητας κατά περίπτωση είναι 0,7%κ.β. ελαϊκό οξύ και ο μέγιστος αριθμός υπεροξειδίων 15 med ενεργού οξυγόνου/kg . Οι συντελεστές αποσβέσεως Κ270,Κ232 και η\nαπόκλιση τους έχουν μέγιστες τιμές 0,15, 2, 5 και 0,00 αντίστοιχα.\nΗ παραγωγή του ελαιολάδου πραγματοποιείται από καρπούς της ποικιλίας ''Τσουνάτη'' σε ποσοστό 100% .\nΑγορά sarakina olive oil extra virgin variety tsounati / σαρακίνα ''εξαιρετικό παρθένο ελαιόλαδο σελίνου κρήτης''.


Brownies με σοκολατένια επικάλυψη! | Sokolatomania Sokolatomania\nBrownies με σοκολατένια επικάλυψη, από την Ερμιόνη Τυλιπάκη και το “The one with all the tastes”!\nΝαι, αυτά τα brownies είναι πέρα για πέρα σοκολατένια.\nΤα υλικά που χρησιμοποιούμε για να τα φτιάξουμε είναι απλά και καθημερινά.\nΓια τα brownies χρησιμοποιούμε:\nαλεύρι και κακάο\nκαστανή ζάχαρη και μέλι\nΓια την σοκολατένια επικάλυψη χρησιμοποιούμε:\nΌπως φαίνεται ξεκάθαρα από τις φωτογραφίες, η σοκολατένια επικάλυψη είναι πλούσια, με σεβαστό πάχος. Αυτό σημαίνει ότι κάθε μπουκιά από αυτά τα brownies είναι συγκλονιστική.\nΠροφανώς και αυτά τα brownies με σοκολατένια επικάλυψη δεν απευθύνονται σε ανθρώπους που ακολουθούν μια αυστηρή και προσεγμένη διατροφή. Όχι. Αυτά τα brownies είναι για όλους εμάς που αγαπάμε την πλούσια σοκολατένια γεύση, τη βελούδινη υφή που λιώνει στο στόμα και που δεν σκεφτόμαστε τις θερμίδες μπροστά σε τέτοια ομορφιά.\nΠρακτικά αυτό σημαίνει πως δεν μπορώ να σας προτείνω τρόπους με τους οποίους μπορούν αυτά τα brownies να γίνουν πιο υγιεινά. Μπορώ απρόθυμα να σας πω ότι αν θέλετε μπορείτε να μειώσετε την ποσότητα της επικάλυψης στο μισό. Ή έστω στα 2/3. Αλλά μην το κάνετε. Προτιμήστε να φάτε ένα μικρό κομμάτι.\nΑυτό που πρέπει να προσέξουμε προκειμένου τα brownies να έχουν μαστιχωτή και fudgy υφή, είναι να μην τα ψήσουμε περισσότερο από όσο χρειάζεται. Τα brownies είναι έτοιμα όταν βυθίσουμε μια οδοντογλυφίδα στο εσωτερικό τους και παρατηρήσουμε ότι βγαίνει με λίγα νωπά ψιχουλάκια. Τη θέλουμε αυτή την υγρασία στα brownies. Την αγαπάμε. Δεν ψήνουμε κέικ οπότε αν δούμε ότι η οδοντογλυφίδα βγαίνει απόλυτα στεγνή, έχουμε δυστυχώς ψήσει τα brownies για περισσότερη ώρα από όσο έπρεπε.\nΧρειάζεται επίσης να κάνουμε λίγη υπομονή προκειμένου να σταθεροποιηθεί η σοκολατένια επικάλυψη και να μπορέσουμε να κόψουμε τα brownies σε ωραία κομμάτια.\nΠώς διατηρούμε τα brownies\nΙδανικά διατηρούμε τα brownies σε αεροστεγές σκεύος που τοποθετούμε στο ψυγείο.\nΑυτά τα brownies είναι πέρα για πέρα σοκολατένια! Έχουν πλούσια γεύση και fudgy υφή, ενώ η επικάλυψη με σοκολατένια γκανάζ απογειώνει τη γεύση τους. Καθώς ενθουσιάζουν μικρούς και μεγάλους, είναι ιδανικά για κέρασμα!\n▢ 120 γρ. κακάο κοσκινισμένο\n▢ 200 γρ. καστανή ζάχαρη\n▢ 4 κ.σ. γάλα φρέσκο\nΣε μπολ ανακατεύουμε το αλεύρι, το κακάο και το αλάτι.\nΛιώνουμε το βούτυρο σε κατσαρόλα μεσαίου μεγέθους. Αποσύρουμε το σκεύος από την εστία, προσθέτουμε την καστανή ζάχαρη, το μέλι και τη βανιλίνη και ανακατεύουμε ζωηρά, να ενωθούν όλα τα υλικά. Περιμένουμε 10′ να πέσει η θερμοκρασία του μίγματος.\nΠροσθέτουμε τα αυγά και το γάλα και ανακατεύουμε.\nΣταδιακά ρίχνουμε τα στερεά υλικά στα υγρά και ανακατεύουμε μέχρι να έχουμε μια λεία, πηχτή κρέμα.\nΑδειάζουμε το μίγμα σε πυρέξ με διαστάσεις 20×30 εκ. και ισιώνουμε την επιφάνεια με την ανάποδη ενός κουταλιού.\nΨήνουμε τα brownies στη μεσαία θέση του φούρνου για 35-40′. Βγάζουμε το πυρέξ από το φούρνο και το αφήνουμε να κρυώσει, μέχρι τα brownies να είναι χλιαρά.\nΓια τη σοκολατένια επικάλυψη, βάζουμε όλα τα υλικά σε μια μικρή κατσαρόλα και τα ζεσταίνουμε σε μέτρια προς χαμηλή θερμοκρασία.\nΑποσύρουμε το σκεύος μόλις λιώσουν η σοκολάτα και το βούτυρο και έχουμε ένα λείο μίγμα.\nΚαλύπτουμε την επιφάνεια των brownies με το σοκολατένιο μίγμα. Αφήνουμε την επικάλυψη να σταθεροποιηθεί και κατόπιν σερβίρουμε.


Ο νόμος και η πίστη στον Χριστό - Ιερός Ναός Αγίου Σώστη Νέας Σμύρνης\nόχι από τον παλαιό Νόμο\nΔεν είναι δυνατό να γίνη ένας άνθρωπος δίκαιος (σωσμένος) με το νόμο, παρά μόνο αν εκπληρώση όλες τις εντολές. Αυτό όμως σε κανένα δεν κατέστη δυνατό. Συνεπώς η δικαίωσις ήταν ανέφικτη.\nαπό την πίστη στο Χριστό\nΑν δεν έχη δύναμι η πίστις στο Χριστό να δικαιώση, αλλ’ υφίσταται πάλι η αναγκαιότητα του νόμου, όσοι εγκατέλειψαν το νόμο για το Χριστό, αλλά δεν προσέχουν και με τις πράξεις τους κατακρίνονται, γίνονται αιτία να κατακρίνεται έτσι ο Χριστός, ως αίτιος της αμαρτίας, αφού αφήσαμε το νόμο και καταφύγαμε στην πίστι.\nο Αναμάρτητος ως αμαρτωλός!\n«Αμαρτίαν εποίησε». Άφησε, δηλαδή, να καταδικαστή σαν αμαρτωλός ο Αναμάρτητος. Τον Αναμάρτητο τον έκανε αμαρτωλό, για να κάνη τους αμαρτωλούς δικαιωμένους!\nδια της πίστεως\nΕπειδή κανένας δεν τήρησε τον νόμο, αλλ’ όλοι ήσαν κάτω απ’ την εξουσία της κατάρας, λόγω της παραβάσεως, επινοήθηκε κάποιος εύκολος δρόμος. Και αυτός είναι η δικαίωσις δια της πίστεως· πράγμα, που αποτελεί μεγίστη απόδειξι, ότι κανένας δεν μπορούσε να δικαιωθή δια του νόμου.\nΟ μεν Σταυρός κατάργησε την κατάρα της αμαρτίας και του θανάτου. Η δε δικαίωσις απέσπασε τη χάρι του Αγίου Πνεύματος.\nόχι από τα έργα, αλλ’ από τη χάρι\nΚανένας δεν δικαιώθηκε από τα έργα, για να δείχτη η χάρις και η φιλανθρωπία του Θεού. Δεν μας απομάκρυνε, επειδή έχουμε έργα. Μας έσωσε με τη χάρι Του, επειδή τα έργα μας είχαν προδώσει. Κανένας, λοιπόν, δεν μπορεί να καυχηθή, ότι σώζεται μόνος, δικαιωματικά.\nΗ δικαίωσις είναι από το Θεό. Είναι πέρα για πέρα δώρο. Τα δε δώρα του Θεού υπερβαίνουν κατά πολύ την ευτέλεια των κατορθωμάτων, που γίνονται με το δικό μας ζήλο.\n(Χρυσοστομικό Λεξικό, αρχ. Δανιήλ Αεράκη, τόμος Β, σελ. 59-61)


Ο Λάζαρος είναι παρών! (video) - Ποδόσφαιρο - gavros.gr\nΠέμπτη, 9 Ιανουαρίου 2020 - 17:41\nΈνας από τους παίκτες που έλλειψαν αρκετά από τον Ολυμπιακό τη φετινή σεζόν ήταν ο Λάζαρος Χριστοδουλόπουλος. Ο διεθνής μεσοεπιθετικός όμως έδειξε ότι έχει επιστρέψει για τα καλά στην αγωνιστική δράση μιας και στην αναμέτρηση της Τετάρτης (8/1) κόντρα στην Καλαμάτα για το Κύπελλο Ελλάδας όχι μόνο αγωνίστηκε βασικός αλλά σκόραρε κιόλας το πρώτο του τέρμα τη φετινή χρονιά.\nΟ Λάζαρος με την εικόνα του στο ματς κόντρα στην Καλαμάτα έδειξε ότι είναι πανέτοιμος, ώστε να προσφέρει και να βοηθήσει εκ νέου τους «ερυθρόλευκους» στην απαιτητική συνέχεια που έχουν.\nΔείτε και το βίντεο που ανάρτησε η ΠΑΕ Ολυμπιακός με το πρώτο τέρμα του Λάζαρου Χριστοδουλόπουλου για την φετινή σεζόν...\n«Ανυπομονώ να αγωνιστώ και στο Γ. Καραϊσκάκης» (video)\nΟ Μπόμπι Αλέν μίλησε στην κάμερα του Olympiacos TV και αναφέρθηκε στο ντεμπούτο του, με τη φανέλα του Ολυμπιακού...\n«Ο βράχος επέστεψε» (photo)\nΗ ανάρτηση της ΠΑΕ Ολυμπιακός στα social media, για την επιστροφή του Παπέ Αμπού Σισέ στην αγωνιστική δράση...\nΗχηρό και ξεκάθαρο μήνυμα από τη Θύρα 7, με αφορμή το Κυριακάτικο (12/1) ματς του Ολυμπιακού με την Λαμία, για τη Super League 1...


Το κυπαρίσσι (Cypress) είναι ένα μακρόβιο αειθαλές δέντρο με βελονοειδή φύλλα που ανήκει στην οικογένεια των Κυπαρισσοειδών. Το αιθέριο έλαιο προέρχεται από τα φύλλα και τα κλαδιά με απόσταξη υδρατμών. Προέρχεται κυρίως από τις χώρες Γαλλία, Ιταλία, Ισπανία, Κορσική, Σαρδηνία και Σικελία. Χαρακτηρίζεται από πικάντικες, ρητινώδεις μεσαίες νότες και γλυκό, καπνιστό, ξυλώδες υπόχρωμα. Αναμειγνύεται καλά με τα αιθέρια έλαια ξύλων και εσπεριδοειδών, με το Λιβάνι, το Ιεροβότανο, τη Λεβάντα, το Γεράνι, το Νερολί κ.α.\n• ανακουφίζει από τα συμπτώματα των ρευματισμών\n• κατά της εφίδρωσης\nΤο κυπαρίσσι είναι ισχυρό στυπτικό και αποσυμφορητικό για τις φλέβες, επομένως χρησιμοποιείται στην αντιμετώπιση των κιρσών, των ευρυαγγειών και των αιμορροΐδων. Βοηθά στην μείωση της έντονης και ξαφνικής έξαψης της κλιμακτηρίου και στην πρόληψη της υπερβολικής εφίδρωσης. Επίσης χρησιμοποιείται για άσθμα, βήχα, βρογχίτιδα, δύσπνοια, νευρική αδυναμία, ρευματικούς και μυϊκούς πόνους, γυναικολογικά προβλήματα, κιρσούς, κυτταρίτιδα, λιπαρότητα μαλλιών και δέρματος, τοπικό πάχος και φλεβίτιδα.\nΣε ψυχολογικό επίπεδο είναι εξαγνιστικό, προστατευτικό και αναζωογονητικό και βοηθάει στην νευρική αδυναμία και το άγχος. Είναι κατάλληλο για λιπαρά, ακνεϊκά δέρματα, ενώ προστίθεται και σε προϊόντα περιποίησης του αντρικού δέρματος. Μπορεί να αντιμετωπίσει εξαιρετικά αποτελεσματικά την κυτταρίτιδα και το τοπικό πάχος.


Πέθανε ο πατέρας της φολκ και ακτιβιστής κατά του πολέμου, Πιτ Σίγκερ - Πολιτισμός | News 24/7\nΠέθανε ο πατέρας της φολκ και ακτιβιστής κατά του πολέμου, Πιτ Σίγκερ\nΑπεβίωσε στα 94 του χρόνια ο Αμερικανός τραγουδοποιός και ακτιβιστής, Πιτ Σίγκερ (Vids)\n28 Ιανουαρίου 2014 11:32\nΟ Πιτ Σίγκερ, ο πατέρας της αμερικανικής φολκ μουσικής, πέθανε την Τρίτη σε ηλικία 94 ετών, όπως μετέδωσαν τα αμερικανικά μέσα ενημέρωσης.\nΟ Αμερικανός τραγουδοποιός που συνόδευσε με τις μελωδίες και τους παρεμβατικούς του στίχους τα κοινωνικά κινήματα των δεκαετιών του 1950 και του 1960, άφησε την τελευταία του πνοή στο Πρεσβυτεριανό νοσοκομείο της Νέας Υόρκης.\nΤον θάνατό του επιβεβαίωσε ο εγγονός του, ο Κιτάμα Καχίλ Τζάκσον, ο οποίος δήλωσε ότι ο εμβληματικός παππούς του πέθανε από φυσικά αίτια.\nΗ καριέρα του Σίγκερ δεν ήταν στρωμένη με ροδοπέταλα. Από τους κοινωνικούς αγώνες στον δρόμο και τις διαδηλώσεις για τα δικαιώματα των εργατών της δεκαετίας του '50, βρέθηκε στο Top 10 των επιτυχιών.\nΤον Ιανουάριο του 2009 βρέθηκε στο Μνημείο Λίνκολν όπου τραγούδησε για την τελετή ορκωμοσίας του 44ου προέδρου των ΗΠΑ, Μπαράκ Ομπάμα. Ο ίδιος άνθρωπος είχε καταδικαστεί παλαιότερα για ασέβεια στο Κογκρέσο.\nΗ καταδίκη του ήρθε μετά την άρνηση του να συνεργαστεί με την Επιτροπή Αντιαμερικανικών Ενεργειών, την περιβόητη επιτροπή του γερουσιαστή ΜακΚάρθι.\nΜε τους Weavers τραγούδησε επιτυχίες όπως το "Goodnight, Irene" και το "If I Had a Hammer". Όταν η μπάντα τον έδιωξε υπό τις πιέσεις της κυβέρνησης εκείνος έγραψε ορισμένα από τα πιο συμβολικά και επαναστατικά τραγούδια της δεκαετίας του '60.\nΤο τραγούδι του "Where Have All the Flowers Gone" έγινε άλλωστε ύμνος κατά του πολέμου, ενώ τεράστια επιτυχία σημείωσε το θρυλικό "Turn! Turn! Turn!" με το οποίο οι "Byrds" έφθασαν στο Νο1 των charts.\nΜέχρι και τους τελευταίους μήνες της ζωής του, ο ίδιος ήταν πρωτεργάτης του κινήματος Occupy Wall Street, υποστηρίζοντας έμπρακτα με την ίδια του τη ζωή την ιδεολογία και τον τρόπο σκέψης του.\nΟ Σίγκερ ήταν ο μέντορας του Μπομπ Ντίλαν και πολλών άλλων τραγουδοποιών των ημερών μας.\nΙστορική θεωρείται η συναυλία κατά την οποία ο Σίγκερ τραγούδησε τη "Μισιρλού". Ήταν 8 Ιουνίου του 1963, στο "Κάρνεγκι Χολ" της Νέας Υόρκης.\n(Με πληροφορίες από: USA Today)


αυτή η παρωδία των αστυνομικών για την 'ανοιχτή τηλεφωνική γραμμή' θα σας κάνει να τσακώσετε - Χρονολόγηση\nΗ Παρóδια της Αστυνομικής Υπηρεσίας 'Hotline Bling' θα σας κάνει να τσακωθείτε\nΟι καναδοί αστυνομικοί δημιούργησαν ένα μουσικό βίντεο με το σήμα «Hotline Bling» για να οδηγήσουν τους οδηγούς να υπακούσουν σε νόμο.\nΑπό το 2010, οι οδηγοί της Νέας Σκωτίας έχουν νομικά υποχρεωθεί να μετακινηθούν στην πιό δυνατή διαδρομή ενώ περνούν ένα αστυνομικό ναυπηγείο που σταμάτησε στο πλάι του δρόμου.\nΌμως ο νόμος αγνοήθηκε σε μεγάλο βαθμό, οπότε η βασιλική καναδική αστυνομία προσπαθεί τώρα να χρησιμοποιήσει το χιούμορ και το hip-hop για να γνωστοποιήσει τη σημασία των προφυλάξεών του για την ασφάλεια.\nΤο βίντεο ονομάζεται 'Cop Light Bling' και αντικαθιστά τους στίχους του τραγουδιού του Drake με οδηγίες για την εφαρμογή του νόμου 'Move Over', ο οποίος τιμωρεί τους οδηγούς με πρόστιμα αν παραβιαστούν.\nΈνας άνδρας αξιωματικός τραγουδά,\nΈχεις περάσει από το κρουαζιέρα μου. Κτύπησες σχεδόν το πόδι μου. Έχεις περάσει από το κρουαζιέρα μου. Πρέπει να αλλάξει τη λωρίδα σας.\nΟ δερματοφύλακας Jennifer Clarke, ένας από τους αξιωματικούς του βίντεο, δήλωσε στο CBC News ότι το χιούμορ έμοιαζε να είναι το πιο 'αξιομνημόνευτο' τρόπο για να φτάσει κανείς στο κοινό.\nΕίμαστε πάντα εξελισσόμενοι με το πώς συνδέουμε με τις κοινότητές μας και αυτό το μουσικό βίντεο είναι ένας ακόμη μοναδικός τρόπος για να φτάσουμε το μήνυμά μας στους πολίτες. Θέλουμε επίσης οι οδηγοί να γνωρίζουν ότι όταν επιβραδύνουν και μετακινούνται πέρα από τη διέλευση ενός σταματημένου οχήματος έκτακτης ανάγκης, κάνουν το δικό τους ρόλο στη διαφύλαξη των πρώτων ανταποκριτών.\nΑπό την απελευθέρωση του βίντεο την Τετάρτη, πολλοί Nova Scotians έχουν αναφερθεί στα κοινωνικά μέσα ενημέρωσης για να παραδεχτούν ότι δεν γνώριζαν ότι ο νόμος 'Move Over' υπήρχε μέχρι να δει το 'Cop Light Bling'.\nΟ Clarke είπε ότι μαζί με τους συνεργάτες του 'είχαν έκρηξη' κάνοντας το βίντεο, στο οποίο σκόπιμα ενήργησαν ως 'ανόητοι' όσο το δυνατόν.\nδώρα για γυναίκες κάτω από $ 20\nΑναφορές: Οι καναδοί αστυνομικοί κάνουν ένα βίαιο μουσικό βίντεο σχετικά με την οδική ασφάλεια κάνοντας αδέξια τη δήλωση του Drake (Daily Mail), Το τραγούδι του Drake Hotline Bling υποτιμήθηκε από την RCMP ως υπενθύμιση του έκτακτου νόμου περί οχημάτων (Ειδήσεις CBC)


ΝΔ Ηρακλείου: Αρνητικό το έργο Λαμπρινού, θα στηρίξουμε άλλη δημοτική ομάδα – HANIA.news\nΑρνητικό, «πλην ελαχίστων εξαιρέσεων» κρίνει η Επιτροπή Εκλογικής Ετοιμότητας της ΝΟΔΕ Ηρακλείου της Νέας Δημοκρατίας το έργο της Δημοτικής Αρχής στον Δήμο Ηρακλείου επί δημαρχίας Βασίλη Λαμπρινού και, όπως αποφάσισε, θα στηρίξει άλλη δημοτική παράταξη στις επικείμενες δημοτικές εκλογές, τον Μάιο του 2019.\nΑναλυτικότερα, σε ανακοίνωσή της, η ΝΔ Ηρακλείου αναφέρει τα εξής:\n«Με απόφαση του προέδρου της ΝΟΔΕ Ηρακλείου Βαγγέλη Καρκανάκη συγκροτήθηκε στις 5-9-2018 η Επιτροπή Εκλογικής Ετοιμότητας, αποτελούμενη από ενεργά μέλη της Οργάνωσης, που είχαν υπηρετήσει σε θέσεις ευθύνης. Ο ρόλος της Επιτροπής είναι η οργανωτική προετοιμασία του κόμματος στο Ηράκλειο για τις επερχόμενες εκλογικές αναμετρήσεις, εθνικές, ευρωεκλογές και αυτοδιοικητικές εκλογές.\nΟι εργασίες της Επιτροπής έλαβαν χώρα για περισσότερο από 1 μήνα σε 7 συνεδριάσεις. Κατά τις συνεδριάσεις της Επιτροπής πραγματοποιήθηκαν ακροάσεις μελών του κόμματος που συμμετείχαν στον συνδυασμό «Δύναμη Πολιτών» υπό τον κ. Βασίλη Λαμπρινό εκλεγμένων και μη, καθώς και μελών του κόμματος που συμμετείχαν στον συνδυασμό «Ηράκλειο – Ανοιχτοί Ορίζοντες», υπό τον κ. Γιάννη Κουράκη. Επιπλέον πραγματοποιήθηκαν ακροάσεις κομματικών στελεχών – μελών 44 επιστημονικών, επιμελητηριακών, επαγγελματικών, συνδικαλιστικών, κοινωνικών, πολιτιστικών και άλλων φορέων της πόλης.\nΣτη συντριπτική πλειονότητα των τομέων στους οποίους αξιολογήθηκε η Δημοτική Αρχή, η αξιολόγηση του έργου της κρίθηκε αρνητική, πλην ελαχίστων εξαιρέσεων. Το «αποτύπωμα» της Δημοτικής Αρχής στην κοινή γνώμη είναι αρνητικό. Η τοπική κοινωνία αισθάνεται ότι δεν έχουν πραγματοποιηθεί βήματα προόδου τέσσερα χρόνια μετά και η κατάσταση του Δήμου απέχει παρασάγγας από τις προγραμματικές δεσμεύσεις της δημοτικής παράταξης που στηρίχθηκε και από τη ΝΔ.\nΚατά την Επιτροπή, προτείνεται να μη συνεχιστεί η στήριξη προς την παρούσα Δημοτική Αρχή του κ. Λαμπρινού. Αντιθέτως, η Επιτροπή πιστεύει ότι πρέπει να αναζητηθεί άλλο σχήμα και προς τούτο εξουσιοδοτεί τον πρόεδρο της ΝΟΔΕ Βαγγέλη Καρκανάκη, τον συντονιστή της επιτροπής Παναγιώτη Σπαθαράκη και τον κ. Γρηγόρη Ροκαδάκη να διερευνήσουν τη δυνατότητα εξεύρεσης προσώπου – προσώπων προς τον σκοπό αυτό.\nΚατόπιν, συντάχθηκε πόρισμα με γνωμοδοτικό χαρακτήρα, το οποίο κοινοποιήθηκε στον πρόεδρο Νικήτα Κακλαμάνη και τα μέλη της Επιτροπής για την προετοιμασία των εκλογών της Τοπικής Αυτοδιοίκησης της ΝΔ που συγκροτήθηκε με απόφαση του προέδρου Κυριάκου Μητσοτάκη.\nΗ Επιτροπή συνεχίζει το έργο της για την προετοιμασία της ΝΔ για τις επερχόμενες εκλογικές αναμετρήσεις και την αξιολόγηση των υπόλοιπων Δήμων του Νομού Ηρακλείου».\nΔΕΝ ΣΤΗΡΙΖΕΙ ΛΑΜΠΡΙΝΟ Η ΝΔ


Η AMD ανακοίνωσε και επισήμως τους Ryzen - WIREDGR TECH BLOG\nHome / AMD / hardware / news / tech / wiredgr / Η AMD ανακοίνωσε και επισήμως τους Ryzen\nSportgreece Σάββατο, Φεβρουαρίου 25, 2017 AMD, hardware, news, tech, wiredgr\nΗ AMD ανακοίνωσε σήμερα και επισήμως τους νέους Ryzen επεξεργαστές. Η ανακοίνωση αφορά τα μεγάλα μοντέλα, τους Ryzen 7 1800X, Ryzen 7 1700X και Ryzen 7 1700, με τα υπόλοιπα μοντέλα να αναμένεται να ανακοινωθούν αργότερα. Οι νέοι Ryzen θα είναι διαθέσιμοι από τις 2 Μαρτίου, αλλά όποιος βιάζεται μπορεί να τους προ παραγγείλει από σήμερα, σε πάνω από 185 φυσικά και online καταστήματα παγκοσμίως. Όπως αναφέρθηκε και αρχικά, η σημερινή ανακοίνωση έχει να κάνει με τα τρία μεγάλα μοντέλα, τους Ryzen 7 1800X, Ryzen 7 1700X και Ryzen 7 1700. Και τα τρία μοντέλα, που απαρτίζουν την σειρά Ryzen 7, διαθέτουν οκτώ πυρήνες και 16 threads, με συχνότητα λειτουργίας έως και 4.0GHz σε Turbo και TDP που δεν υπερβαίνει τα 95W. Η AMD είχε υποσχεθεί ότι οι νέας αρχιτεκτονικής πυρήνες θα έχουν σημαντικά υψηλότερο IPC έναντι των πυρήνων Excavator που ήταν και η τελευταία έκδοση των πυρήνων αρχιτεκτονικής Bulldozer. Ο αρχικός στόχος ήταν ένα επιπλέον 40%, με την εταιρία όμως να ανακοινώνει ότι κατάφερε να ξεπεράσει κατά πολύ το στόχο, επιτυγχάνοντας 52% υψηλότερο IPC.\nΗ AMD τοποθετεί τον Ryzen 7 1800X απέναντι από τον Intel Core i7 6900K ο οποίος διαθέτει τον ίδιο αριθμό πυρήνων και threads. Σύμφωνα με την ίδια την AMD και δικές της μετρήσεις, ο 1800X είναι κατά 9% ταχύτερος από τον 6900K στο multithreaded test του Cinebench R15, με τους δύο επεξεργαστές να επιτυγχάνουν την ίδια επίδοση στο single test του Cinebench R15. Εκεί όμως που κερδίζει κατά κράτος ο 1800X είναι στο λεγόμενο performance/dollar. Ο 6900K κοστολογείται άνω των $1000, όταν η AMD προτίθεται να πουλάει τον 1800X για μόλις $499. Ο Ryzen 7 1700X τοποθετείται απέναντι από τον Core i7 6800K, ο οποίος διαθέτει 6 πυρήνες και 12 threads. Στο multithreaded test του Cinebench R15 ο 6800K υστερεί κατά 39% έναντι του 1700X. Μάλιστα ο 1700X κερδίζει στο εν λόγω test και τον κατά πολύ ακριβότερο 6900K. Η τιμή του 6800K είναι στα $425. Παρόλο που ο 1700X είναι πολύ ταχύτερος, η AMD θα τον πουλάει φτηνότερα από ότι η Intel πουλάει, για την ώρα έστω, τον 6800K. Η τιμή του Ryzen 7 1700X είναι $399. Όσον αφορά τον Ryzen 7 1700, αυτός τίθεται αντιμέτωπος με τον Core i7 7700K.\nΟ 1700 διαθέτει διπλάσιους πυρήνες και threads, αλλά χαμηλότερη συχνότητα λειτουργίας έναντι του 7700K. Στο ίδιο multithreaded test του Cinebench R15 που αναφέρθηκε και πριν, ο 1700 είναι 46% ταχύτερος από τον 7700K. Μάλιστα και εδώ η AMD έρχεται να προσφέρει πυρήνες και επιδόσεις σε χαμηλότερη τιμή. Η τιμή του 7700K είναι $350. Η AMD προτίθεται να πουλάει τον Ryzen 7 1700 προς $329. Ο Ryzen 7 1700 είναι ο μόνος από τους τρεις Ryzen 7 με 65W TDP, στοχεύοντας και σε αυτούς που επιθυμούν να στήσουν ένα πανίσχυρο σύστημα χαμηλής κατανάλωσης. Όπως χαρακτηριστικά ανέφερε και η CEO της AMD Lisa Su στην παρουσίαση που μπορείτε να παρακολουθήσετε παρακάτω, η AMD στοχεύει με αυτές τις τιμές το 99% των χρηστών που αγοράζουν επεξεργαστές με κόστος που δεν υπερβαίνει τα $500.


O Mάιος εν χορδαίς και οργάνοις - σε άσπρο-μαύρο - mousikogramma.gr\nΟ Μάιος, ο μήνας με τα αρώματα, ο μήνας που πάντα είναι συνδεδεμένος με στιγμές της παιδικής μας ηλικίας. Για 'κείνον τραγουδούσαμε: «Ο Μάιος μας έφτασε/εμπρός βήμα ταχύ/να τον προϋπαντήσουμε/παιδιά στην εξοχή». Ο Μάιος, ο μήνας της Βασιλεύουσας, αφού την 11η του μήνα του έτους 330 έγιναν τα εγκαίνιά της, την 21η είναι η γιορτή των Κωνσταντίνου και Ελένης, άρρηκτα συνδεδεμένων με την Κωνσταντινούπολη, αλλά και την 29η Μαΐου οι μνήμες σταματούν στο έτος 1453. Μετά από 1123 χρόνια δόξας σε όλα τα επίπεδα. Ο Ελληνισμός κάθε Μάιο, συγκεκριμένα την 19η μέρα του μήνα, έχει να θυμάται και τη Γενοκτονία των Ελλήνων του Πόντου, που καθιερώθηκε το 1994 με απόφαση της Βουλής των Ελλήνων.\nΦυσικά ο Μάιος διακρίνεται και για την 1η του, την Πρωτομαγιά, που, πέραν από την ανθισμένη του δόξα, έχει να υπερηφανεύεται και για την Εργατική της ετήσια συνάντηση, που ανήκει σε όλες τις τάξεις και δεν έχει χρώματα, παρά μόνο κατακτήσεις μετά από αγώνες και θυσίες για την πιο ανθρώπινη κατάσταση δουλειάς και όχι δουλείας.\nΕπιλέγουμε για τη μέρα αυτή και το μήνα Μάιο το «Πρωινό Τσιγάρο», τη σπουδαία σύνθεση του Νότη Μαυρουδή (1984), αλλά και τους σπουδαίους στίχους του Άλκη Αλκαίου που τους έγραψε, για να το μελοποιήσει ο Λοΐζος. Όμως ο Μάνος τότε έδινε την τελευταία του μάχη και ο Αλκαίος δεν το έδινε αλλού το τραγούδι, αλλά ευτυχώς (για το αποτέλεσμα) μεσολάβησε ο Θάνος Μικρούτσικος και το πήρε ο Μαυρουδής. Το τραγούδι αφιερώθηκε στον Μάνο Λοΐζο, όμως ο στίχος «μ' ένα χασάπικο που κλαίει για κάποιον Τάσο» έγινε μυστηριώδης.\nΚατ' άλλους αφορά τον ποιητή Τάσο Λειβαδίτη, για κάποιους άλλους τον Τάσο Τούση, τον πρώτο νεκρό στην απεργία των καπνεργατών την 9η Μαΐου 1936 στη Θεσσαλονίκη, από σφαίρες της Αστυνομίας.\nΟ ποιητής Γιάννης Ρίτσος, γεννημένος Πρωτομαγιά του 1909, εμπνεύστηκε από το τραγικό συμβάν και έγραψε το σπουδαίο έργο του, τον «Επιτάφιο». Στο έργο αυτό, δύο από τα ποιήματα του Ρίτσου γίνονται χασάπικα με μεγάλη λαϊκή αποδοχή, επενδυμένα με τη μουσική του Μίκη Θεοδωράκη. «Που πέταξε τ' αγόρι μου» και «Χείλι μου Μοσκομύριστο». Η στήλη σέβεται, εκτιμά, αγαπά και αποτείνει φόρο σε όλους τους σπουδαίους. Ο «Μαγιάτικος» Ρίτσος και ο «Επιτάφιός» του, είναι το πρώτο ποίημα που εγγράφεται στην ελληνική δισκογραφία σε δίσκο LP (Long Play) δηλαδή 33 στροφών, το 1961. Τέλος, ήταν το πρώτο ποίημα, μεγάλου ποιητή, που μελοποιήθηκε, ανοίγοντας τον δρόμο για τη μελοποίηση άλλων επίσης μεγάλων ποιητών.\nΓια το 2021 να διαλέξουμε και την «Παράξενη Πρωτομαγιά» των Χατζιδάκι και Γκάτσου, που πέφτει Μεγάλο Σάββατο αλλά και εν μέσω πανδημίας, μιας κατάστασης που αυτή η γενιά δε θα ξεχάσει ποτέ. Το «Κόκκινο Τριαντάφυλλο» του Μίκη Θεοδωράκη, αφιερωμένο στον Αλέξανδρο Παναγούλη, που σκοτώθηκε σε αυτοκινητιστικό -και καθόλου τυχαίο για πολλούς- δυστύχημα, την Πρωτομαγιά του 1976. Την «Πρώτη Μαΐου» του Μάνου Λοΐζου που, εκτός από το σημειολογικό του τραγουδιού, ο Μάνος Λοΐζος το έγραψε, γιατί 1η Μαΐου είχε συναντήσει την πρώτη του γυναίκα, Μάρω, σε φιλικό σπίτι και εκεί έγινε η γνωριμία… Και της χάιδευε και τα μακριά της τα μαλλιά, όπως λέει το τραγούδι… Αυτά αναφέρει στη βιογραφία του Μάνου Λοΐζου, ο Λευτέρης Παπαδόπουλος.\nΒεβαίως, θα σημειώσουμε με μεγάλα γράμματα την Καισαριανή και την 1η Μαΐου του 1944, όπου η εργατική Πρωτομαγιά συνέπεσε με την εκτέλεση 200 Ελλήνων πατριωτών, ως αντίποινα για τον φόνο του Γερμανού υποστράτηγου, Φραντς Κρεχ και των τριών συνοδών του, που έγινε στις 27 Απριλίου 1944 σε τοποθεσία κοντά στους Μολάους Λακωνίας. Οι 200 της Καισαριανής μεταφέρθηκαν από το στρατόπεδο του Χαϊδαρίου όπου ήταν κρατούμενοι, στο σκοπευτήριο της Καισαριανής και εκεί εκτελέστηκαν από τις γερμανικές δυνάμεις κατοχής. Τα γεγονότα αποδίδονται ρεαλιστικά στην ταινία του Παντελή Βούλγαρη, «Το τελευταίο Σημείωμα». «Πρωτομαγιά. Γεια σε όλους. Πάμε στη μάχη», έγραφε στο τελευταίο του σημείωμα ένας ακόμη εκτελεσμένος ήρωας της Καισαριανής.\nΚαι πηγαίνοντας στα μουσικά θέματα του Μαΐου, θα σταθούμε πρώτα σε έναν αγαπημένο καλλιτέχνη που η καταγωγή του έχει ρίζες πραγματικά «εδώ κι εκεί». Γεννημένος από γονείς Εβραίους Κερκυραίους, στην Αλεξάνδρεια, θεία Ιταλίδα, παππούδες και γιαγιάδες από Ζάκυνθο και Μικρά Ασία, ο Ζορζ (αρχικά Τζουζέπε) Μουστακί κατέληξε… Γάλλος.\nΓεννήθηκε και έφυγε από τη ζωή Μάιο μήνα, την 3η (1934) και την 23η μέρα (2013) αντίστοιχα. Είναι ένα αφιέρωμα που θα φιλοξενήσει το www.mousikogramma.gr, δεδομένου ότι ο Μουστακί έχει συνδέσει αρκετά το όνομά του με την Ελλάδα, αλλά και προσωπικά διέγραψε σπουδαία καριέρα. Το πιο αγαπημένο του τραγούδι στην Ελλάδα θεωρείται το «Είμαστε δυο», από την ταινία μικρού μήκους του Ροβήρου Μανθούλη, που τραγούδησε με τον Μίκη Θεοδωράκη. Εξίσου διαχρονικός φυσικά και ο μοναδικός «Μέτοικος».\nΊδια περίπτωση ο Βασίλης Τριανταφυλλίδης, ο αείμνηστος Χάρρυ Κλυνν, γεννήθηκε και έφυγε μήνα Μάιο, την 7η μέρα (1940) και την 21η (2018). Μπορεί να μην είναι αμιγώς συνδεδεμένος με τη μουσική ιστορία, όμως μέσα από την πολυσχιδή προσωπικότητά του έγραψε και στίχους που για τον οποιονδήποτε λόγο έμειναν στα χείλη μας. «Ουγκάγκα μπουμ μπουμ», «Μαίρη», «Τι είναι η πατρίδα μας», ιστορίες από την καριέρα ενός σπουδαίου καλλιτέχνη που έφυγε άδοξα, καταβεβλημένος από τον πρόωρο χαμό του γιου του. Ο Νίκος Τριανταφυλλίδης, ο σκηνοθέτης, ο ιδρυτής της σκηνής Gagarin, είχε φύγει από τη ζωή δυο χρόνια νωρίτερα και ο «Χάρρυ» δεν το πήγε παραπάνω.\nΟ σπουδαίος Στράτος Διονυσίου έφυγε από τη ζωή την 11η Μαΐου 1990, την ίδια ημερομηνία μετά από 15 χρόνια έφυγε ο Μιχάλης Γενίτσαρης το 2005. Οι δυο τους είχαν συνεργαστεί στο ένδοξο παρελθόν τους, σε δυο τραγούδια μαζί, τα "Εμπήκα μες το καπηλειό" και "Όνειρο ήταν η αγάπη", σε στίχους του Μπάμπη Βασιλειάδη (Τσάντα) το 1960. Το άλμπουμ λεγόταν «Της νύχτας το μινόρε» και θα βρει κανείς εκεί ένα ασύλληπτο μπουκέτο από δημιουργούς: Χιώτη, Μητσάκη, Βίρβο, Δερβενιώτη, Παπαϊωάννου, Μουφλουζέλη, Μπιθικώτση και φυσικά Γενίτσαρη και «Τσάντα». Το άλμπουμ αυτό πλέον θεωρείται συλλεκτικό, είναι κατηργημένο και ανήκε στην εταιρεία PANIVAR.\nΟ Μπάμπης Βασιλειάδης, ο «Τσάντας» έφυγε από τη ζωή την 16η Μαΐου 1972. Η τσάντα που είχε πάντα μαζί του ο σπουδαίος αυτός στιχουργός του έδωσε το παρατσούκλι, αλλά όχι άδικα. Τα χαρτιά με τους στίχους πήγαιναν σε όλα τα τότε στέκια, άλλα τα έδινε, τα χάριζε, άλλα μπορεί να τα πληρωνόταν. Πολύ αυθόρμητα θα τον λέγαμε το αντίστοιχο «αρσενικό» δέος της Ευτυχίας Παπαγιαννοπούλου, χωρίς να θέλουμε να υποτιμήσουμε τους σπουδαίους της εποχής, Κώστα Βίρβο και Χρήστο Κολοκοτρώνη. Έχει γράψει πάνω από 1.000 τραγούδια, σπουδαίες επιτυχίες, όπως οι «Παρτίδες» του Χιώτη, το «Σιγανοψιχάλισμα» και οι «Γλάροι» που ερμήνευσε ο Γαβαλάς, το «Πικραμένο αγόρι» σε συνεργασία με τον Τσιτσάνη, τραγούδι που ο Χατζιδάκις συμπεριέλαβε στα «Πέριξ». Όμως με τον Ζαμπέτα έγραψε τραγούδια θρύλους, όπως «Τα δειλινά», «Ήρθα κι απόψε στα σκαλοπάτια σου», «Που 'σαι Θανάση». Ο άνθρωπος που έγραψε ιστορία με τους στίχους του στο «Πριν το χάραμα μονάχος» ή το «Σβήσε το φως να κοιμηθούμε» με τον Γιάννη Παπαιωάννου. Εκείνος πήγε τον Καζαντζίδη στο πρώτο του βήμα, έδωσε στον Μπιθικώτση το 1949 πρώτη φορά στίχους για μελοποίηση σε γραμμόφωνο, ανακάλυψε τη Γιώτα Λύδια και τη Ρία Κούρτη, ενώ ο Ζαγοραίος έγινε γνωστός με το δικό του «Άναψε το τσιγάρο». Κι ο άνθρωπος που συνδέθηκε άρρηκτα με τον δικτάτορα Παπαδόπουλο, αφού η αδελφή του, η Νίκη, ήταν η πρώτη σύζυγός του, με την οποία είχε 2 παιδιά. Πολλοί λένε ότι όλη η πτώση του Βασιλειάδη, μέχρι το θάνατό του, οφείλεται στο χωρισμό της αδελφής του με τον Παπαδόπουλο. Όμως αυτό το κομμάτι που μας ενδιαφέρει, της μουσικής ιστορίας, θα το δούμε σε πλήρες αφιέρωμα στο www.mousikogramma.gr. Διότι πραγματικά πρόκειται για ένα μεγάλο κομμάτι της, συνδετικός κρίκος τριών τουλάχιστον διαφορετικών εποχών, όπως το ρεμπέτικο, το παλιό λαϊκό και το πιο σύγχρονο που ερχόταν τη δεκαετία του '70, που δεν την πρόλαβε. Ωστόσο, σηματοδοτεί προσαρμογή προς την κατεύθυνση αυτή με την περίφημη «Αγωνία» που γράφτηκε για τον Βοσκόπουλο.\nΉταν 9 Μαΐου, όταν γεννήθηκαν η Λιζέτα Καλημέρη (1969) και ο Κώστας Μάντζιος (1963), δηλαδή λίγα χρόνια μετά την ίδια μέρα του 1950, όταν ξεκίνησε να υφίσταται και να εορτάζεται η Ημέρα της Ευρώπης, για την Ειρήνη και την Ενότητα στη Γηραιά Ήπειρο. Η Λιζέτα Καλημέρη είναι αδελφή της Μελίνας Κανά, η οποία γεννήθηκε κι εκείνη Μάιο, την 29η μέρα του 1966, την ίδια μέρα που ο Frank Sinatra έβλεπε το «Strangers in the night» να γίνεται Νο 1 σχεδόν σε όλον τον κόσμο! Η Λιζέτα Καλημέρη και ο Κώστας Μάντζιος βρέθηκαν μαζί δισκογραφικά το 2008, στο άλμπουμ «Όνειρο στην έρημο» του συνθέτη Νικήτα Βοστάνη και του στιχουργού Κώστα Μπαλαχούτη, όπου η Λιζέτα τραγούδησε ένα τραγούδι σε δικούς της στίχους, με τον τίτλο «Οδυσσέας».\nΒεβαίως, ο μήνας Μάιος εμπεριέχει και το τέλος της ζωής του Νίκου Γκάτσου, την 12η μέρα του 2005. Κι επειδή σε προηγούμενη παράγραφο σημειώναμε το ιστορικό πέρασμα από το ελληνικό τραγούδι του Χαράλαμπου Βασιλειάδη, σίγουρα η περίπτωση του Γκάτσου έχει να κάνει με κάτι διαφορετικό, άλλο πέρασμα, άλλο χρώμα. Όμως, όπως και στην περίπτωση του Γιάννη Ρίτσου, θα βρει κανείς στα γραφόμενά του την ελληνική ιστορία με κάποιον τρόπο.\n"Αλλάζουν οι καιροί, περνάν τα χρόνια, του κόσμου το ποτάμι είναι θολό..."\nέγραψε πριν από πολλά χρόνια ο Νίκος Γκάτσος σε απότιση τιμής προς τον Γιώργο Σεφέρη, στο "Τραγούδι του παλιού καιρού". Στην «Αμοργό» οι λέξεις γίνονται πολιτιστικό κεφάλαιο, η «Χοντρομπαλού» του Ντε Μοπασάν γίνεται στα χείλη της Δέσπως Διαμαντίδου η ιστορία ενός έθνους σε λίγα λόγια, με την κατανυκτική μουσική του Σταύρου Ξαρχάκου. Κι ο «Γιάννης ο Φονιάς», στο βιβλίο του Μάνου Ελευθερίου, θεωρείται επιτομή του περιγραφικού λόγου, ικανού να γίνει μονόπρακτο επιπέδου Σάμιουελ Μπέκετ. Η ιδέα ποτέ δεν εγκαταλείφθηκε, ένα τραγούδι δηλαδή να είναι αφορμή ενός θεατρικού γίγνεσθαι, αρκεί να μην ξεχάσουμε εμείς την καταγωγή μας, την παράδοσή μας, τα ήθη και έθιμά μας, να μην αφομοιωθούμε τουλάχιστον σε αρνητικό βαθμό. Και για τον Νίκο Γκάτσο το "Μουσικόγραμμα" θα έχει αφιέρωμα στην ημερομηνία μνήμης του.\nΜε λίγα λόγια έχει φανεί πόσο σημαντικός είναι για τον Ελληνισμό ο μήνας Μάιος, έχει να θυμάται σπουδαία πράγματα. Μέσα στον Μάιο, όπως θα δούμε και στο trivial που θα κλείσει το κείμενό μας, υπάρχουν γεννήσεις και θάνατοι πολλών σημαντικών ονομάτων του ρεμπέτικου τραγουδιού, από Βαμβακάρη, Βασιλειάδη, Γενίτσαρη, Τούντα, Στελλάκη Περπινιάδη κ.ά.\nΓιάννης Ρίτσος (1909), Στάθης Δρογώσης (1977), Ζωή Τηγανούρια\nΖωή Κουρούκλη (2018)\nΝίκος Καλλέργης (2008)\nΖορζ Μουστακί (1934), Ρένα Κουμιώτη (1948), Νίκος Γιαννάτος (Πυξ Παξ) (1955), Γιώργος Κριμιζάκης (1943)\nΔημήτρης Φάμπας (1996), Θανάσης Βέγγος (2011)\nΣοφία Αρβανίτη (1968), SNIK (Ράπερ) (1987), Πίτσα Παπαδοπούλου (1944)\nΓιώργος Προπατορίδης (Καμπουρέλος) (2007)\nΚώστας Χαριτοδιπλωμένος (1955)\nΝίκος Γούναρης (1955)\nΝίκος Αναγνωστάκης, Λάκης Λαζόπουλος (1956)\nΓιάννης Βλάσσης (2018), Θοδωρής Παυλάκος (2017)\nΧάρρυ Κλυνν (1940)\nΜαριάννα Χατζοπούλου (2002), Άντζελα Γκρέκα (2016)\nΛιζέτα Καλημέρη (1969), Γιάννης Σταματίου (Σπόρος) (1935), Κώστας Μάντζιος (1963)\nΜάρκος Βαμβακάρης (1905), Σταύρος Σταύρου (1988)\nΦλέρυ Νταντωνάκη (1937), Χρήστος Λεοντής (1940)\nΣτράτος Διονυσίου (1990), Μιχάλης Γενίτσαρης (2005)\nΛεωνίδας Μπαλάφας (1981), Ελευθερία Ελευθερίου (1989)\nΒαγγέλης Περπινιάδης (2003), Νίκος Γκάτσος (2005)\nΚωστής Μαραβέγιας (1974), Γιώργος Παπαστεφάνου (1941)\nΦρόσω Κοκκόλα (1999)\nΣτέλιος Περπινιάδης (1899), Καίτη Γκρέυ (1924), Σώτια Τσώτου (1942), Θοδωρής Παπαδόπουλος (1957)\nΜάνος Ξυδούς (1953), Λία Βίσση (1955), Γιώργος Σαμπάνης (1983)\nΣτέλιος Μακρυδάκης (1995)\nΓιώργος Ρωμανός (1947), Γιώργος Ζήκας (1949), Σόφη Ζαννίνου (1949), Κώστας Λειβαδάς (1973)\nΧαράλαμπος Βασιλειάδης (Τσάντας) (1972)\nΒίκυ Μοσχολιού (1943), Έλλη Παπαλά (1957), Μάνος Παπαδάκης (1941)\nΣεβάς Χανούμ (1990)\nΜπέμπα Κυριακίδου (2019)\nΚωνσταντίνος Αργυρός (1986)\nΧάρρυ Κλυνν (2018)\nΤόλης Χάρμας (2008)\nΠαναγιώτης Τούντας (1942), Ηλίας Λυμπερόπουλος (1984), Ζορζ Μουστακί (2013)\nΔημήτρης Κοντογιάννης, Πάνος Μουζουράκης (1979), Νικηφόρος (1988)\nΠαντελής Δημητριάδης (Κόρε Ύδρο) (1978), Κώστας Μαρτάκης (1984), Γιούλη Τσίρου (1963)\nΠαναγιώτης Στεργίου, Ειρήνη Μερκούρη (1981), Μόνικα (1985)\nΖωζώ Σαπουντζάκη (1933)\nΦώτης Πολυμέρης (2013)\nΘανάσης Βέγγος (1927), Μελίνα Κανά (1966)\nΓεράσιμος Λαβράνος (1935), Ζωή Παπαδοπούλου\nΑνέστος Αθανασίου (Γύφτος) (1984), Αντώνης Ρεπάνης (2019)\nΓιάννης Κούτρας (1955)


«Μπλόκο» στους πρωταθλητές! | Goal News Cy\nGOAL«Μπλόκο» στους πρωταθλητές!\n«Μπλόκο» στους πρωταθλητές!\nΞεκίνημα με… το αριστερό! Η πρωταθλήτρια Λέστερ έπεσε θύμα της πρεμιέρας, γνωρίζοντας την ήττα από τη νεοφώτιστη Χαλ με σκορ 2-1!\nΛίγα πράγματα από την ομάδα του Κλάουντιο Ρανιέρι που δυσκολεύτηκε πολύ ενάντια στις παθιασμένες «τίγρεις»! Στις καθυστερήσεις του πρώτου ημιχρόνου η Χαλ πήρε το προβάδισμα με το εξαιρετικό ψαλίδι του Αμπέλ Ερντάντεθ, ενώ στο 47′ οι «αλεπούδες» ισοφάρισαν με το αμφισβητούμενο πέναλτι του Μαχρέζ!\nΟι γηπεδούχοι, ωστόσο, δεν είχαν πει την τελευταία τους κουβέντα και με το δυνατό σουτ του Σνόντγκρας στο 57′ έριξαν στο… καναβάτσο τους πρωταθλητές.\nΗ αλήθεια είναι πως αν κάποια δικαιούταν το γκολ αυτή ήταν η Λέστερ. Οι πρωταθλητές ξεπέρασαν… αναίμακτα τα πρώτα αναγνωριστικά λεπτά και σταδιακά άρχισαν να γίνονται επικίνδυνοι. Δημιούργησαν φάσεις, είχαν ευκαιρίες – κυρίως με τον Βάρντι- όμως το γκολ δεν ήρθε ποτέ.\nΚαι όχι μόνο αυτό, αλλά σε μια από τις τελευταίες στιγμές του πρώτου ημιχρόνου το πλήρωσαν ακριβά! Η Χαλ , η οποία μέχρι εκείνη την ώρα απείλησε περισσότερο με στημένες μπάλες, εκτέλεσε το κόρνερ, ο Σνόντγκρας έκανε το γύρισμα και με εντυπωσιακό ανάποδο ψαλίδι ο Αμπέλ Ερνάντεθ έγραψε το 1-0 (45+2′). Ψυχρολουσία για την ομάδα του Ρανιέρι…\nΕυτυχώς για τις «αλεπούδες» το άγχος δεν άρχισε να τις κυριεύει! Αντίθετα, το… βάρος αποβλήθηκε μεμιάς στα πρώτα δευτερόλεπτα της επανάληψης, όταν ο Χάντλστοουν ανέτρεψε τον Γκρέι και ο Μάχρεζ ευστόχησε σε εκτέλεση πέναλτι (αμφισβητούμενο)! Ξανά στα ίσα…\nΠαραδόξως, η Χαλ δεν… λύγισε. Συνέχισε να κάνει το παιχνίδι της, να πιέζει τη Λέστερ και να επισκέπτεται την περιοχή της. Το πρέσινγκ στα επόμενα λεπτά, μάλιστα, απέδωσε καρπούς όταν ο Σνόντγκρας είδε την μπάλα να του στρώνεται στη μεγάλη περιοχή και με δυνατό σουτ έδωσε εκ νέου το προβάδισμα στους γηπεδούχους (57′).\nAυτή τη φορά η Λέστερ… τα’χασε! Λίγο αργότερα γλίτωσε από τρίτο γκολ, ενώ η εικόνα της έμοιαζε με ομάδα που είχε κυριευτεί από το άγχος. Από το 75′ και μετά έδειξε ορισμένα σημάδια ανάκαμψης, όμως η καλά οργανωμένη Χαλ διατήρησε το 2-1 έως το τέλος!\nΧαλ: Γιακούποβιτς, Ελμοχαμαντί, Λίβερμορ, Ντέιβις, Ρόμπερτσον, Χάντλστόουν, Κλούκας, Μέιλερ, Σνόντγκρας, A. Ερνάντες, Ντιομάντε\nΛέστερ: Σμάιχελ, Σίμπσον (83′ Oυγιόα), Ερνάντες, Μόργκαν, Φουκς, Ντρινκγουότερ, Κινγκ (68′ Αμαρτέι), Γκρέι (68′ Oκαζάκι), Μαχρέζ, Μουσά, Βάρντι


Πάσχα στο Καρπενήσι & Στερεά Ελλάδα - Trigilidas\nΠάσχα στο Καρπενήσι & Στερεά Ελλάδα\nCreated with Sketch. Καρπενήσι\n4-ήμερη Πασχαλινή εκδρομή στην Στερεά Ελλάδα Λαμία–Υπάτη -Μονή Αγάθωνα- Καρπενήσι - Μονή Προυσού-Πατήματα της Παναγίας – Διπόταμα Μικρό & Μεγάλο χωριό – Κορυσχάδες – Κεφαλόβρυσο - Λίμνη Κρεμαστών- Μονή Τατάρνας - Αμφιλοχία ΔΙΑΡΚΕΙΑ ΕΚΔΡΟΜΗΣ : 17 έως 20 ΑΠΡΙΛΙΟΥ 2020 Τιμή συμμετοχής : € 320 το άτομο σε δίκλινο standard... Περισσότερα\n4-ήμερη Πασχαλινή εκδρομή στην Στερεά Ελλάδα\nΛαμία–Υπάτη -Μονή Αγάθωνα- Καρπενήσι – Μονή Προυσού-Πατήματα της Παναγίας – Διπόταμα\nΜικρό & Μεγάλο χωριό – Κορυσχάδες – Κεφαλόβρυσο – Λίμνη Κρεμαστών- Μονή Τατάρνας – Αμφιλοχία\nΔΙΑΡΚΕΙΑ ΕΚΔΡΟΜΗΣ : 17 έως 20 ΑΠΡΙΛΙΟΥ 2020\n€ 320 το άτομο σε δίκλινο standard δωμάτιο.\n€ 410 το άτομο σε μονόκλινο δωμάτιο.\n€ 150 το παιδί 6-12 ετών σε τρίκλινο δωμάτιο μαζί με τους γονείς. € 30 το άτομο διαφορά superior δικλινου δωματίου.\n€ 270 το άτομο σε τρίκλινο standard δωμάτιο\n€ 290 το άτομο σε τρίκλινο superior δωμάτιο\n€ 270 το άτομο σε maisonette 4 ατόμων\nΔΩΡΕΑΝ ΠΑΙΔΙΑ ΜΕΧΡΙ 6 ΕΤΩΝ.\nΔιαμονή στο HOTEL MONTANA 5 ΑΣΤΕΡΩΝ\n1η ημέρα 17 ΑΠΡ 2020 Μεγάλη Παρασκευή : ΚΑΛΑΜΑΤΑ - ΙΣΘΜΟΣ- ΛΑΜΙΑ - ΜΟΝΗ ΑΓΑΘΩΝΑ- ΚΑΡΠΕΝΗΣΙ.\nΣυγκέντρωση των εκδρομέων στην οδό Νέδοντος (πίσω από τον ΟΤΕ) στις 06:45 π.μ. Επιβίβαση στο πούλμαν και αναχώρηση στις 07:00 π.μ. για την πρωτεύουσα της Ευρυτανίας,μέσω Ισθμού. Πρώτη μας επίσκεψη το περίφημο αντρικό μοναστήρι του Όσιου Αγάθωνα,που βρίσκεται σε πλαγιά της Οίτης. Επίσκεψη και προσκύνημα. Συνεχίζουμε για την Ελβετία της Ελλάδας, το Καρπενήσι. Άφιξη στο HOTEL MONTANA, τακτοποίηση στα δωμάτια, χρόνος ξεκούρασης. Την προτεινόμενη ώρα αναχώρηση για την εκκλησία, « Παρακολούθηση Επιταφίου ». Επιστροφή στο ξενοδοχείο μας, δείπνο, διανυκτέρευση.\n2η ημέρα 18 ΑΠΡ 2020 Μεγάλο Σάββατο : ΚΑΡΠΕΝΗΣΙ- ΜΟΝΗ ΠΡΟΥΣΟΥ- ΠΑΤΗΜΑΤΑ ΤΗΣ ΠΑΝΑΓΙΑΣ –ΔΙΠΟΤΑΜΑ- ΜΙΚΡΟ & ΜΕΓΑΛΟ ΧΩΡΙΟ – ΚΟΡΥΣΧΑΔΕΣ – ΚΕΦΑΛΟΒΡΥΣΟ - ΚΑΡΠΕΝΗΣΙ.\nΜετά το πρωινό μας, αναχώρηση για το περίφημο μοναστήρι της Παναγίας Προυσιώτισσας,χτισμένο σε απότομο βράχο. Εκεί θα προσκυνήσουμε την θαυματουργή εικόνα, επίσκεψη στο μουσείο της Μονής. Κατόπιν θα επισκεφτούμε τα Διπόταμα, εκεί που τα ποτάμια Καρπενησιώτης και Κρικελιώτης ενώνονται και σχηματίζεται ένα νέο ποτάμι ο Τρικεριώτης. Συνεχίζουμε για τα Πατήματα της Παναγίας, στάση για προσκύνημα. Κατόπιν θα επισκεφτούμε το Μικρό & Μεγάλο χωριό. Χρόνος ελεύθερος να περπατήσουμε και να ψωνίσουμε παραδοσιακά εδέσματα στο Μεγάλο χωριό. Συνεχίζουμε για το επόμενο ιστορικό χωριό τους Κορυσχάδες. Εκεί στο δημοτικό σχολείο έγινε η πρώτη συνέλευση της Κυβέρνησης του Βουνού, επίσκεψη.Στην συνέχεια αναχώρηση για την περιοχή, Κεφαλόβρυσο όπου εκεί έγινε η ιστορική μάχη και εκεί τραυματίστηκε θανάσιμα ο Μάρκος Μπότσαρης. Στάση για φαγητό και ξεκούραση. Κατόπιν επιστροφή στο Καρπενήσι για να γνωρίσουμε την πόλη, επιστροφή στο ξενοδοχείο μας,χρόνος ξεκούρασης και ετοιμασίας για την «ΑΝΑΣΤΑΣΗ & ΤΟ ΑΝΑΣΤΑΣΙΜΟ ΓΕΥΜΑ ».Την προτεινόμενη ώρα, για την εκκλησία « Παρακολούθηση ΑΝΑΣΤΑΣΙΜΗΣ ΛΕΙΤΟΥΡΓΙΑΣ- ΠΑΡΑΛΑΒΗ ΑΓΙΟΥ ΦΩΤΟΣ – ΧΡΙΣΤΟΣ ΑΝΕΣΤΗ ». Επιστροφή στο ξενοδοχείο μας ΑΝΑΣΤΑΣΙΜΟ ΔΕΙΠΝΟ. Διαν/ση.\n« ΣΑΣ ΕΥΧΟΜΑΣΤΕ ΧΡΟΝΙΑ ΠΟΛΛΑ ΧΡΙΣΤΟΣ ΑΝΕΣΤΗ »\n3η ημέρα 19 ΑΠΡ 2020 Κυριακή του Πάσχα : HOTEL MONTANA (ΤΣΙΠΟΥΡΟΜΕΖΕΔΕΣ–ΠΑΡΑΚΟΛΟΥΘΗΣΗ ΨΗΣΙΜΟ ΟΒΕΛΙΑ )-ΚΑΡΠΕΝΗΣΙ. ΧΡΙΣΤΟΣ ΑΝΕΣΤΗ\nΠρωινό, χρόνος ελεύθερος, παρακολούθηση ψήσιμο οβελία, πίνοντας τσίπουρο και τρώγοντας μεζέδες. ΠΛΟΥΣΙΟ ΜΕΣΗΜΕΡΙΑΝΟ ΠΑΣΧΑΛΙΝΟ ΓΕΥΜΑ, με την ανάλογη μουσική συνοδεία. ΚΑΛΗ ΔΙΑΣΚΕΔΑΣΗ Μετά το πέρας του γλεντιού, χρόνος ελεύθερος για ξεκούραση.Την προτεινόμενη ώρα βόλτα για καφέ στην κεντρική πλατεία του Καρπενησιού. Επιστροφή στο ξενοδοχείο μας, διαν/ση\n4η ημέρα 20 ΑΠΡ 2020 Δευτέρα : ΚΑΡΠΕΝΗΣΙ–ΜΟΝΗ ΤΑΤΑΡΝΑΣ-ΛΙΜΝΗ ΚΡΕΜΑΣΤΩΝ–ΑΜΦΙΛΟΧΙΑ-ΑΝΤΙΡΙΟ-ΡΙΟ-ΚΑΛΑΜΑΤΑ\nΜετά το πρωινό μας, αναχώρηση για την μονή Τατάρνας Το μοναστήρι της Τατάρνας (ή Τετάρνας) είναι από τα πιο ιστορικά μοναστήρια της Στερεάς Ελλάδας. Βρίσκεται στο νομό Ευρυτανίας δυτικά από το χωριό Τριπόταμος και πλησίον της παλιάς ιστορικής μονοκάμα- ρης γέφυρας με την ίδια ονομασία (γέφυρα Τατάρνας) στον ποταμό Αχελώο. Το παλιό ιστορικό μοναστήρι δεν υπάρχει πια, όπως και η παλιά γέφυρα. Κατέρρευσε (το 1963) μετά από τους σεισμούς, που επακολούθησαν την κατασκευή του φράγματος των Κρεμαστών και την δημιουργία της (λίμνης των Κρεμαστών). Το μοναστήρι ιδρύθηκε το 1111 και κατά τον 13ο αιώνα αναδείχθηκε με τη βοήθεια της Αγίας Θεοδώρας της Άρτας. Για πρώτη φορά συναντάμε το όνομα Τατάρνα το 1556 στο ιδρυτικό του μοναστηριού από τον ιδρυτή του μοναχό Δαβίδ. Τον ίδιο χρόνο, ο Πατριάρχης Διονύσιος Β΄ με σιγίλλιο του ανακηρύσσει τη Μονή Πατριαρχική και Σταυροπηγιακή. Ο Καισάριος Δαπόντες (1713-1784) αναφέρει το μοναστήρι σ' ένα στιχούργημά του. Το μοναστήρι κατά τη διάρκεια της τουρκοκρατίας ανέπτυξε έντονη αντιστασιακή δράση και υπέστη πολλές καταστροφές. Το 1823 κάηκε από τον Χουρσίτ Πασά. Παραταύτα το μοναστήρι επανακτίστηκε στα χρόνια του Όθωνα το 1841 με σχέδια του βαυαρού μηχανικού Knocht. Μετά τους σεισμούς του 1963 και την καταστρο φή της παλαιάς μονής, ανοικοδομήθηκε το 1969 το νέο μοναστήρι. Το μοναστήρι είναι αφιε ρωμένο στο γενέθλιο της Θεοτόκου και εορτάζει στις 8 Σεπτεμβρίου. Στο μουσείο του μονα στηριού διασώζονται πολλά κειμήλια, όπως άμφια, ευαγγέλια, εικόνες και μεταξύ αυτών το καντήλι που πρόσφερε ο Κατσαντώνης (ηρωικός κλέφτης των Αγράφων και του Βάλτου), σε εκπλήρωση τάματος. Επίσκεψη – προσκύνημα. Κατόπιν θα αναχωρήσουμε μέσω της γέφυρας της Τατάρνας για Αμφιλοχία, στάση για φαγητό και ξεκούραση. Συνεχίζουμε για Καλαμάτα μέσω γέφυρας « ΧΑΡΙΛΑΟΥ ΤΡΙΚΟΥΠΗ ». Άφιξη στην Καλαμάτα το βράδυ γεμά- τοι ταξιδιωτικές εμπειρίες σχεδιάζοντας νέα μελλοντικά ταξίδια στην Ελλάδα και το Εξωτερικό.\nΠεριγραφή ξενοδοχείου Montana Spa 5 αστέρων\nΤο Hotel Spa Montana εφαρμόζει σύστημα διαχείρισης ποιότητας, σύμφωνα με το πρότυπο ISO 9002, καθώς επίσης και σύστημα HACCP ασφάλειας ποιότητας των τροφίμων.Εντός του resort θα βρείτε:Τρεις αίθουσες εστιατορίου,Πιάνο μπαρ,Σνακ μπαρ § Δύο πισίνες εσωτερική (θερμαινόμενη) & εξωτερική,Ατμοσφαιρικά lobby και σαλόνια με τζάκι,Health & Spa Center,πλήρως εξοπλισμένο γυμναστήριο,Σάουνα, τζακούζι § Αίθουσα μπιλιάρδου και πινγκ πονγκ,Αίθουσα επιτραπέζιων παιχνιδιών,Παιδική χαρά, παιδότοποπος,Κλειστό πάρκινγκ 150 αυτοκινήτων, με απ’ ευθείας πρόσβαση στα δωμάτια με ασανσέρ,Ελικοδρόμιο,πλήρως εξοπλισμένο αθλητικό κέντρο (περιλαμβάνει κλειστό γήπεδο μπάσκετ - βόλεϊ υψηλών προδιαγραφών. Διασκεδάστε με μουσικές βραδιές στο Valley View Bar μέχρι το πρωί.Το piano-bar με την ανεπανάληπτη θέα του και τις υπέροχες μουσικές επιλογές του, συμπληρώνει και τις τελευταίες πτυχές των αισθήσεων.Για τους φίλους του καλού φαγητού, το Montana Hotel & Spa προσφέρει εξαιρετική κουζίνα στο πολυτελές περιβάλλον των εστιατορίων του με gourmet αλλά και παραδοσιακές γεύσεις που καλύπτουν όλες τις γαστρονομικές επιθυμίες.Απόλυτη χαλάρωση και θαλπωρή προσφέρουν τα 3 σαλόνια με τζάκι.\n•Τρεις ( 3 ) διανυκτερεύσεις σε ξενοδοχείο MONTANA 5* αστέρων στo Καρπενήσι σε δίκλινα - τρίκλινα- μονόκλινα δωμάτια.\n•Πρωινό ( σύνολο 3 ).\n•Ημιδιατροφή καθημερινά, συμπεριλαμβανομένου του ΑΝΑΣΤΑΣΙΜΟΥ ΚΑΙ ΠΑΣΧΑΛΙΝΟΥ ΓΕΥΜΑΤΟΣ\n•Διόδια γέφυρας ΧΑΡΙΛΑΟΣ ΤΡΙΚΟΥΠΗΣ.\nΌ,τι ρητώς δεν αναγράφεται στο πρόγραμμα, όπως είσοδοι σε μουσεία και αρχαιολογικούς χώρους, ποτά, επιπλέον φαγητά, συμμετοχή σε προαιρετικές διασκεδάσεις, ο φόρος διαμονής, αχθοφορικά και φιλοδωρήματα κ.α.


Zero Energy Buildings: Απριλίου 2012\nΗ χρήση ενεργειακά αποδοτικού εξοπλισμού [εικόνα 1] μπορεί να συνεισφέρει σημαντικά στη μείωση της ενεργειακής κατανάλωσης του κτιρίου, περισσότερο από 25%. Παρόλο που είναι συνήθως ακριβότερος κατά την αγορά, η διάφορα είναι πολύ μικρή σε σχέση με την επιπλέον ενέργεια που θα καταναλώσει κατά τη διάρκεια ζωής του. Επιπλέον, οι ενεργειακά αποδοτικές συσκευές εκτός από τις μειωμένες ανάγκες για ενέργεια, πολλές φορές κάνουν εξοικονόμηση και σε άλλους τομείς, για παράδειγμα ένα πλυντήριο υψηλής ενεργειακής κλάσης χρειάζεται και λιγότερο νερό για τη λειτουργία του. Βέβαια, μόνο η χρήση ενεργειακά αποδοτικού εξοπλισμού δεν είναι αρκετή αν δεν υπάρχει και η σωστή συντήρηση του, με σκοπό να αυξηθεί όσο το δυνατόν περισσότερο η διάρκεια ζωής του αλλά και για να διατηρείται η αποδοτικότητά του. Παρόλα αυτά, η χρήση ενεργειακά αποδοτικού εξοπλισμού μπορεί να έχει ακόμα πιο ουσιαστικά αποτελέσματα, μόνο εφόσον εφαρμοστεί σε μεγάλη κλίμακα και όχι αποσπασματικά σε ορισμένα κτίρια.\nΜε τον όρο θερμική αστική νησίδα ορίζεται η τάση των κέντρων των πόλεων να παρουσιάζουν υψηλότερες θερμοκρασίες αέρα σε σχέση με την ύπαιθρο που τις περιβάλλει την ίδια χρονική στιγμή, φθάνοντας ακόμα και τους 15°C [εικόνα 1]. Οι συνθήκες περιορισμένου ανέμου ή άπνοιας ευνοούν τη δημιουργία και την ένταση του συγκεκριμένου φαινομένου, το οποίο είναι εντονότερο κατά τις νυχτερινές ώρες σε σχέση με την υπόλοιπη ημέρα. Τα κυριότερα αίτια του φαινομένου είναι τροποποίηση της επιφάνειας του εδάφους, λόγω αστικής ανάπτυξης, καθώς και η παραγωγή θερμότητας από τα στοιχεία του αστικού περιβάλλοντος.\nΗ επίτευξη υψηλών επιπέδων φυσικού φωτισμού, μειώνει την ανάγκη για τεχνητό φωτισμό και συνεπώς για ηλεκτρική ενέργεια. Η κατασκευή ηλιακού θερμοκηπίου αυξάνει του φως του ηλίου που εισέρχεται στο εσωτερικό του κτιρίου, συμβάλλοντας προς αυτή την κατεύθυνση. Ωστόσο, σπουδαίο ρόλο παίζει και ο κατάλληλος σκιασμός του κτιρίου, που θα αποτρέπει την ηλιακή ακτινοβολία από το να εισέλθει στο εσωτερικό του κατά τη θερινή περίοδο, αποφεύγοντας την υπερθέρμανση του, αλλά, παράλληλα, να επιτρέπει το φυσικό φως να εισέρχεται σε αυτό όλη τη διάρκεια του έτους [εικόνες 1, 2]. Για να επιτευχθεί αυτό, είναι απαραίτητο κατά τη διάρκεια του σχεδιασμού να επιλεχθεί τόσο η κατάλληλη μέθοδος σκίασης όσο και η ορθολογική χρήση των ανοιγμάτων. Υπάρχουν δύο βασικοί τρόποι σκιασμού, ο εσωτερικός και ο εξωτερικός, οι οποίοι μπορούν να είναι είτε κινητοί είτε σταθεροί.\nΈνα πολύ σημαντικό στοιχείο που πρέπει να ληφθεί υπόψη κατά το σχεδιασμό είναι ο προσανατολισμός του κτιρίου. Η κύρια όψη του είναι προτιμότερο να έχει νότιο προσανατολισμό ή όσο μικρότερη απόκλιση από το νότο, εφόσον κάτι τέτοιο είναι εφικτό. Ο νότιος προσανατολισμός της κύριας όψης μπορεί να μειώσει σε σημαντικό βαθμό την ανάγκη για θέρμανση κατά τη χειμερινή περίοδο, με τη χρήση ενός ηλιακού θερμοκηπίου [εικόνα 1]. Η δημιουργία μίας ενιαίας γυάλινης επιφάνειας σε όλο το ύψος του κτιρίου έχει τη δυνατότητα να εκμεταλλευτεί την ιδιότητα του θερμοκηπίου. Δημιουργείται, δηλαδή, ένα γυάλινο κέλυφος εξωτερικά της κατασκευής, όπου πλέον οι εξωτερικοί τοίχοι του κτιρίου είναι οι εσωτερικοί τοίχοι του θερμοκηπίου. Κατά τη διάρκεια του χειμώνα η γυάλινη πρόσοψη είναι κλειστή και τα ανοίγματα του κτιρίου ανοικτά, ώστε να διεισδύει και να εγκλωβίζεται η ηλιακή ακτινοβολία στο εσωτερικό του κτιρίου παρέχοντας φυσικό φωτισμό και θερμικά οφέλη.


Η αίσθηση της γεύσης: Νοεμβρίου 2014\nΛαδώνω το ταψί καλά και πασπαλίζω με την φρυγανιά. Είναι ένα κόλπο για να μξ κολλήσουν μακαρόνια και καθαρίζω τα δύσκολα μετά.\nΑναρτήθηκε από nikolaos στις 2:25 μ.μ.\n1 κιλό γαρίδες(τις αρεσκείας σας)\n50 έως 80 γραμμάρια ελαιόλαδο\n1 κρεμμύδι ξερό μεγάλο ολόκληρο\nΠρώτα σε μια κατσαρόλα βάζουμε τις γαρίδες και τις βράζουμε με νερό και λίγο αλάτι για περίπου 15 λεπτά.\nΤις κατεβάζουμε χύνουμε το νερό κι όταν κρυώσουν εάν δεν είναι καθαρισμένες τις καθαρίζουμε.\nΣε μια άλλη κατσαρόλα βάζουμε το χυμό της ντομάτας 1/2 λίτρο νερό το μισό λάδι το κρεμμύδι ολόκληρο λίγο αλάτι και πιπέρι και τα βράζουμε έως ότου δέσει η σάλτσα.\nΠροσθέτουμε και τις καθαρισμένες γαρίδες και ανακατεύοντας βράζουμε ακόμη για πέντε λεπτά.\nΣε μια άλλη κατσαρόλα βράζουμε νερό (μπορείτε να χρησιμοποιήσετε από το νερό που βράσατε τις γαρίδες σας) με λίγο αλάτι όταν βράσει ρίχνουμε τα μακαρόνια μας κι όταν βράσουν τα κατεβάσουμε τα στραγγίζουμε στο τρυπητό πλένοντας τα με νερό της βρύσης.\nΣτην κατσαρόλα που βράσαμε τα μακαρόνια χωρίς να την πλύνουμε βάζουμε το υπόλοιπο λάδι το καίμε και μετά ρίχνουμε τα πλυμένα μας μακαρόνια, τα γυρίζουμε για δυο με τρία λεπτά και τα κατεβάζουμε.\nΣερβίρονται σε πιάτα και τα περιχύνουμε με σάλτσα (πολύ ζεστή) και γαρίδες, καλή επιτυχία και καλή σας όρεξη.\nΑναρτήθηκε από nikolaos στις 2:00 μ.μ.\nΕτικέτες Γαρίδες, Μακαρόνια\nΑναρτήθηκε από nikolaos στις 11:40 π.μ.\nΠροσοχή συνταγή Αρτύσιμη\n4 μισά στήθη κοτόπουλου χωρίς κόκκαλο και πέτσα\n3 κουταλάκια του γλυκού σκόρδο πολτοποιημένο\n1 κονσέρβα συμπυκνωμένη μανιταρόσουπα (Campbells)\n1 κουταλάκι του γλυκού μοσχοκάρυδο, σκόνη\n1 ματσάκι μεγάλο φρέσκο σπανάκι, καλά πλυμένο\n1 φλιτζάνι άσπρα μανιτάρια, κομμένα σε φέτες\n2/3 φλιτζανιού ψιλοκομμένο μπέικον\n2 φλιτζάνια τριμμένο τυρί μοτσαρέλα\nΠροθερμαίνουμε το φούρνο μας στους 175οC.\nΤοποθετούμε τα στήθη κοτόπουλου σε ένα μέτριο ταψί. Ψήνουμε στον προθερμασμένο φούρνο για 25-30 λεπτά μέχρι να ψηθεί μέτρια το κοτόπουλο.\nΌσο ψήνουμε το κοτόπουλο βάζουμε σε μία κατσαρόλα αρκετό νερό και την τοποθετούμε πάνω σε δυνατή φωτιά. Αφήνουμε να πάρει μία βράση και ρίχνουμε μέσα το σπανάκι για 3-4 λεπτά. Στραγγίζουμε το σπανάκι και το αφήνουμε στην άκρη να κρυώσει εντελώς.\nΒγάζουμε το κοτόπουλο από το φούρνο και το αφήνουμε στην άκρη. Αυξάνουμε τη θερμοκρασία του φούρνου στους 200οC.\nΛιώνουμε το βούτυρο σε ένα μεγάλο τηγάνι πάνω σε μέτρια φωτιά. Ρίχνουμε μέσα το σκόρδο και ανακατεύουμε συνεχώς για 1 λεπτό. Προσθέτουμε το χυμό λεμονιού, την μανιταρόσουπα, το μοσχοκάρυδο, την κρέμα γάλακτος, το τυρί παρμεζάνα, αλάτι και πιπέρι. Συνεχίζουμε το ανακάτεμα να ενωθούν τα υλικά μαζί και αφήνουμε να πάρει μία βράση το μείγμα. Κατεβάζουμε το τηγάνι από την φωτιά και αφήνουμε στην άκρη.\nΒάζουμε σε μία στρώση το σπανάκι σε ένα μεγάλο ταψί. Πάνω από το σπανάκι απλώνουμε τα μανιτάρια. Ρίχνουμε το μισό μίγμα από το τηγάνι πάνω από τα μανιτάρια. Τακτοποιούμε τα στήθη κοτόπουλου πάνω από τα υλικά στο ταψί και τα περιχύνουμε με το υπόλοιπο μείγμα σάλτσας. Πασπαλίζουμε με το μπέικον, και από πάνω με το τυρί μοτσαρέλα.\nΨήνουμε στο φούρνο για 20 έως 25 λεπτά στους 200οC μέχρι να λιώσει η μοτσαρέλα και να ροδίσει δημιουργώντας μία ωραία κρούστα στο επάνω μέρος.\nΣερβίρουμε απευθείας από τον φούρνο μαζί με μακαρόνια ή ρύζι.\nΑναρτήθηκε από nikolaos στις 11:07 μ.μ.\n250 ml νερό (μπορείτε να βάλετε αντί για κανονικό νερό ανθρακούχο νερό)\n300 γραμμάρια ινδοκάρυδο\n200 με 250 γραμμάρια ζάχαρη (μπορείτε και λιγότερη αλλά και περισσότερη)\n1 μπέϊκιν παουντερ\nΣε ένα μπολ ρίχνουμε το νερό, χυμό και τη ζάχαρη, κι ανακατεύουμε μέχρι να διαλυθεί η ζάχαρη.\nΜετά ρίχνουμε το ινδοκάρυδο, το αλεύρι, μπέϊκιν παουντερ, το ξύσμα ενός πορτοκαλιού και τις ξανθές σταφίδες.\nΖυμώνουμε τα υλικά μας μέχρι να έχουμε μια απαλή ζύμη.\nΌπως βουτυρώνουμε το ταψί μας (περίπου 30 εκατοστών), έτσι να κάνετε με το ταχίνι.\nΒάζουμε την ζύμη στο ταψί μας.\nΨήνουμε στους 160 με 170 βαθμούς μέχρι να πάρει ένα καστανόξανθο χρώμα και να είναι ψημένο και μέσα (βλέπετε με μια οδοντογλυφίδα να μην κολάϊ η ζύμη).\nΌταν κρυώσει το κόβουμε κομμάτια της αρεσκείας μας και το πασπαλίζουμε με ζάχαρη άχνη.\nΜπορείτε να αλλάξετε την δόση των υλικών ή για να κάνετε μεγαλύτερη ποσότητα , ή για να αυτοσχεδιάσετε!!!\nΜερικοί/ες βάζουν μέσα στην ζύμη και 100 με 150 γραμμάρια ταχίνι.\nΕτικέτες Μακαρόνια, Χταπόδι\nΑναρτήθηκε από nikolaos στις 2:10 μ.μ.\nΈνα πιάτο γεμάτο χρώματα που σου φτιάχνει τη διάθεση, ενισχύει τη δημιουργικότητα σου και καλύπτει την... πείνα σου, δίχως να σε επιβαρύνει με πολλές θερμίδες!\n-250 γραμμάρια φασολάκια\n-250 γραμμάρια καρότα\n-250 γραμμάρια πατάτες\n-2 κρεμμυδάκια ψιλοκομμένα\n-3 κ.σ. βούτυρο ανάλατο\n-2 κ.σ. τσίλι σκόνη\n-1 κ.σ. κόλιαντρο σκόνη\n-3 κ.σ. κάρι σκόνη\n-40 ml ζωμός λαχανικών\nΕκτέλεση: η συνέχεια Εδώ\nΑναρτήθηκε από nikolaos στις 11:10 μ.μ.\nΗ ελληνική κουζίνα είναι ένα πραγματικό καλειδοσκόπιο εδεσμάτων, συνταγών και παραδόσεων, με τόσες όψεις όσες και οι περιοχές του ποικιλόμορφου πραγματικά τοπίου της χώρας. Στο σταυροδρόμι Ανατολής και Δύσης, έχει δεχθεί έντονες επιρροές από τη «γειτονιά» της, ενώ οι μείξεις αυτές σε συνδυασμό με την εγχώρια παράδοση περίπου 4.000 ετών, δημιουργεί ένα αποτέλεσμα μοναδικό, προσφέροντας στον ουρανίσκο μας αξέχαστες γαστρονομικές εκπλήξεις.\nΤα μπαχαρικά και τα αρωματικά, η ψυχή κάθε εθνικής κουζίνας, αποτελούν αναπόσπαστο κομμάτι της ελληνικής, της γευστικής αυτής πανδαισίας που με ιδιαίτερη σοφία και μέτρο ξέρει να τα συνδυάζει. Με πολλές και διαφορετικές χρήσεις στη μαγειρική και στη ζαχαροπλαστική, τα καρυκεύματα δημιουργούν ατελείωτες και αξέχαστες γευστικές και αρωματικές παραλλαγές ενός πιάτου, ενώ συγχρόνως αποτελούν πλούσια διατροφική επιλογή, χαρίζοντάς μας υγεία και ευρωστία!\nΤι θα λέγατε να τρυπώσουμε στο κελάρι της ελληνικής κουζίνας και να γνωρίσουμε τα πιο χαρακτηριστικά από κοντά;\nΑναμφισβήτητα, η αρχόντισσα των μπαχαρικών, καθώς προσδίδει στη γεύση μια ανεπαίσθητη γλύκα και ζεστασιά. Ήταν γνωστή από την αρχαιότητα και μάλιστα η αγγλική ονομασία “σίναμον” (cinnamon) προέρχεται από το ελληνικό “κιννάμωμον”.\nΧρησιμοποιείται: σε παραδοσιακά γλυκά, μπισκότα, κρέμες, κέικ και γλυκά ψωμιά, ενώ στο φαγητό κυρίως στα κοκκινιστά, στις μαρινάδες, στα πουλερικά και στο ψάρι.\nΚόβουμε το χταπόδι σε κομμάτια και το πλένουμε πολύ καλά. Μέσα σε μια κατσαρόλα βάζουμε το ελαιόλαδο και τη τοποθετούμε στη φωτιά. Ρίχνουμε το χταπόδι μέσα στη κατσαρόλα και το αφήνουμε να πάρει μια βράση. Αμέσως μετά προσθέτουμε τα κρεμμύδια, το σκόρδο, το ξίδι, τις ντομάτες, τα φύλλα δάφνης και το πιπέρι. Αφήνουμε το φαγητό μας να ψηθεί σε χαμηλή φωτιά μέχρι να απορροφήσει τα υγρά του. Σερβίρουμε το φαγητό μας ζεστό.\nΑναρτήθηκε από nikolaos στις 2:16 μ.μ.\nΑΡΓΟΛΙΔΑ: ΠΡΩΤΗ ΓΙΟΡΤΗ ΠΟΡΤΟΚΑΛΙΟΥ ΣΤΟ ΚΟΥΤΣΟΠΟΔΙ.\nΟ Πολιτιστικός μορφωτικός και εξωραϊστικός Σύλλογος Κουτσοποδίου «Αγ. Κυριακή» διοργάνωσε σε συνεργασία με την Δημοτική κοινότητα Κουτσοποδίου και τοπικούς φορείς την 1η Γιορτή – Έκθεση Πορτοκαλιού με στόχο την προβολή ,παρουσίαση και προώθηση των τοπικών προϊόντων. Η γιορτή θα διαρκέσει 3 μέρες και θα την πλαισιώσουν διάφοροι φορείς οι οποίοι δημιούργησαν διάφορα εδέσματα με σχέση το Πορτοκάλι.\n4 με 5 κυδώνια μέτρια\n650 γραμμάρια ζάχαρη\n1 με 2 βανίλιες\n1 φλιτζάνι του καφέ κονιάκ ή άλλο λικέρ της αρεσκείας σας\nΠλένουμε καλά τα κυδώνια και τα σκουπίζουμε με ένα βέντεξ να φύγει όλο το χνούδι τους. Κόβουμε τα κυδώνια στη μέση και τα καθαρίζουμε από τα κουκούτσια τους.\nΠεράμε την κομμένη πλευρά με λεμόνι (αυτό το κάνουμε για να μην μας μαυρίσουν).\nΠαίρνουμε ένα ταψάκι, το γεμίζουμε μέχρι τη μέση νερό και διαλύουμε τη ζάχαρη, προσθέτουμε το κονιάκ ή άλλο λικέρ της αρεσκείας μας, τις βανίλιες 1 ή 2, και το ξύλο της κανέλας.\nΜετά βάζουμε τα κυδώνια με τη φλούδα προς τα πάνω.\nΤα ψήνουμε στο φούρνο για 75 με 80 λεπτά περίπου και στους 180 με 190 βαθμούς μέχρι να μαλακώσουν αρκετά και να μείνουν με το σιρόπι τους.\nΠροσοχή να μην μας αρπάξουν (ή σβήνουμε τις επάνω αντιστάσεις ή τα σκεπάζουμε με αλουμινόχαρτο).\nΌταν κρυώσουν τα σερβίρουμε πασπαλίζοντας τα με λίγη κανέλα.\nΑυτή την συνταγή την έχω μάθει από τον πάτερα μου που την είχε μάθει από την μητέρα του.\nΣε λίγες ημέρες που θα κάνω μερικά θα σας βάλω το βίντεο να τα δείτε.\nΜερικές καινούργιες συνταγές χρησιμοποιούν έκτος από κανέλα για πασπάλισμα (γαρνιτούρα με Σαντιγύ ή διάφορα παγωτά ).\nΗ ΜΕΤΑΛΛΑΞΗ ΤΗΣ ΠΑΡΑΔΟΣΙΑΚΗΣ ΦΑΣΟΛΑΔΑΣ και άλλα τινά!!!\nΤα διαθέσιμα φασόλια Πρεσπών, περασμένης εσοδείας, ήταν λίγα, μόνο 143 γραμμάρια.\nΗ απόφαση για μια φασολάδα-σούπα, μαζί με τα υπόλοιπα συστατικά της, θα έδιναν 2 γερά πιάτα, ίσως και τρία.\nΤα υλικά, στη μισή ποσότητα, σαν ΑΥΤΑ(κλικ), μπήκαν στην μικρούλα γάστρα.\nΚαι, ώ του θαύματος, σε λιγότερη ώρα από την συνταγή, στέγνωσαν και απέμειναν έτσι όπως φαίνονται στην παρακάτω φωτό.\nΕπειδή όμως είμαι από τα παιδιά που δεν κωλώνουν σε κάτι τέτοια, άνοιξα ντουλάπια και τα συνοδεύω με:\nΣαρδέλες Αιγαίου, πικάντικες, με πιπερίτσες\nΜε αντσούγιες Καλονής, σε βαζάκι\nΜε ραδίκια Ελληνικά (καλλιεργημένα βέβαια) με λαδολέμονο\nΜε τσίπουρο Μακεδονίας, δυστυχώς με γλυκάνισο, αραιωμένο με πάγο\nκαι το στομάχι παραγέμισε, για σήμερα........\n...........και αύριο.......Θεός γνωρίζει. Έχω 20+ ώρες να το σκεφτώ....